
PROSKOMÍDIA 


PRÍPRAVNÉ MODLITBY PRED PROSKOMÍDIOU 


Pane, vstupujem do tvojho domu a vbázni pred tebou klaniam sa 
ti v tvojom svätom chráme. Voď ma kvôli nepriateľom mojím 
svojou spravodlivosťou. Urovnaj predo mnou svoju cestu. 


(Ž. 5,8.) 


Ja.... nehodný služobník Boží, chcem liturgizovať a dokonať 
tajomstvo Tela a Krvi nášho Pána Ježiša Krista podľa obradov 
svätej, východnej Cirkvi, na oslavu všemohúceho Boha, všet- 
kých oslávených, na osoh môj i celej putujúcej Cirkvi, za všet- 
kých, ktorí sa odporúčali do mojich modlitieb, a osobne za. . ., 
i za blaho svätej katolíckej Cirkvi, za všetkých živých i mftvych, 
o ktorých vieš, Bože môj, a chceš, aby sme sa za nich modlili 
a obetu za nich prinášali. Kiež nám všemohúci a milosrdný 
Pán dá radosť, pokoj, nápravu života, čas opravdivého pokánia, 
milosť a potechu Svätého Ducha a život dobrých skutkov. 
Amen. 


K. Blahoslavený Boh náš teraz i vždycky i na veky vekov. 
A. Amen. 


K. Kráľu nebeský, Utešiteľu, Duchu pravdy, ktorý si všade 
a všetko naplňuješ, poklad dobra a darca života, príď a prebý- 
vaj v nás. Očisť nás od každej poškvrny a spas, Dobrotivý, 
naše duše. 


Svätý Bože, svätý Silný, svätý Nesmrteľný, zmiluj sa nad na- 
mi.(3). Sláva Otcu i Synu i svätému Duchu i teraz i vždycky 
i na veky vekov. Amen. 

Presvätá Trojica, zmiluj sa nad nami. Pane, očisť nás od na- 
šich hriechov. Vládca, odpusť nám naše neprávosti. Svätý, 
príď k nám a pre svoje meno vytrhni nás z našich slabostí. 
Pane, zmiluj sa. (3). 

Sláva Otcu... 

Otče náš, ktorý si na nebesiach, posväť sa meno tvoje. Príď 
Kráľovstvo tvoje. Buď vôľa tvoja akov nebitaki na zemi. Chlieb 
náš každodenný daj nám dnes a odpusť nám naše viny, ako i my 
odpúšťame svojím vinníkom a neuvoď nás do pokušenia, ale 
zbav nás od zlého. 


K. Lebo tvoje je Kráľovstvo, moc isláva, Otca i Syna i Svätého 
Ducha, teraz i vždycky i na veky vekov. 


Ľ. Amen. 


Tropár, hl. 6: 


Zmiluj sa nad nami, Pane, zmiluj sa nad nami, — lebo nijakú 
inú záštitu nemáme, — len touto modlitbou k tebe, Vládca, 
voláme, — my tvoji hriešni služobníci, — zmiluj sa nad nami. 


Kondak, hl. 6: 


Pane, zmiluj sa nad nami, — lebo v teba dúfame. — Nehnevaj 
sa veľmi na nás. — Nespomínaj naše neprávosti, — ale zhliadni 
na nás láskavo — a zbav nás od všetkého zlého, — lebo ty si 
náš Boh a my sme tvoj ľud. — Všetci sme dielom tvojich rúk 
— a vzývame tvoje meno. 


Bohorodičník, hl. 6: 


Požehnaná panenská Bohorodička, — otvor nám bránu milosr- 
denstva. — Nedaj zahynúť nám, čo v teba dúfame, ale zbav nás 
od všetkých bied, — lebo ty si spása kresťanského ľudu. 


Pred obrazom Krista—Spasiteľa: 

Tvojmu prečistému obrazu klaniame sa, Dobrotivý, a prosíme 
ťa za odpustenie našich hriechov, Kriste Bože. Dobrovoľne si 
vystúpil na kríž, aby všetkých, ktorých si stvoril svojou rukou, 
si vyslobodil z poroby zlého ducha. Preto vďačne k tebe voláme: 
„Spasiteľ náš, radosťou si naplnil všetkých, ktorých si prišiel 
spasiť.“ 


Pred obrazom Bohorodičky: 


Bohorodička, ty si Žriedlom milosrdenstva. Učiň nás hodnými 
milosti, zhliadni na nás hriešnych, zjav ako vždy svoju silu, 
lebo v teba dúfame a k tebe s archanjelom Gabrielom voláme: 
„Raduj sa“. 


Pred kráľovskými dverami: 


Pane, vystri z výsosti svojho svätého príbytku svoju ruku a po- 
silni ma pre tvoju nastávajúcu službu, aby som bez odsúdenia 
predstúpil pred tvoj vznešený oltár a konal nekrvavú obeť, lebo 
tvoja je moc a sláva na veky vekov. Amen. 


Bože, buď milostivý mne hriešnemu. 


Modlitba na úmysel z 1. str. 


Pri náplecníku: 


Svoje plecia som vystavil ranám a svoje líce úderom. Svoju 
tvár som neodvrátil od potupných slín. 


pri sticháre: 


Zvelebuj, duša moja, Pána, ktorý ma obliekol do rúcha spásy 
a odevom radosti ma priodel. Ozdobil ma vencom ako ženícha 
a okrášlil ozdobami ako nevestu. 


pri páse: 
Blahoslavený Bože, opáš ma silou. Daj, aby moja cesta bola nepo- 
škvrnená, učiň moje nohy ako jelenie a postav ma na výšiny. 

pri epitrachile: 


Blahoslavený je Boh, ktorý vylieva svoju milosť na svojich kňazov. 
Je to sťa vzácny olej na hlave, čo steká na bradu, na Áronovu 
bradu, čo steká na okraj jeho rúcha. 


pri epimanikii pravej ruky: 


Pravica tvoja, Pane, preslávila sa v sile. Tvoja pravá ruka pre- 
máha nepriateľov a množstvom svojej slávy potieraš protivní- 
kov. 


pri ľavej epimanikii: 


Tvoje ruky ma stvorili a učinili. Daj mi chápavosť, a osvojím 
si tvoje predpisy. 


pri obliekaní felónu: 


Nech sa tvoji kňazi, Pane, obliekajú pravdou a tvoji ctihodní 
nech radostne plesajú, teraz i vždycky i na veky vekov. Amen. 
Umývanie rúk: 

Umývam v nevinnosti svoje ruky a obchádzam tvoj oltár, Pane, 
aby som ťa mohol verejne chváliť a rozprávať o všetkých tvojich 
zázračných skutkoch. Pane, milujem dom, v ktorom prebývaš 
a miesto, kde je stánok tvojej slávy. Nezatrať moju dušu s hrieš- 
nikmi a s krvilačníkmi život môj. Lebo ich ruky sú poškvrne- 
né zločinmi a ich pravica je plná úplatkov. Ale ja kráčam v ne- 
vinnosti. Vysloboď ma, Pane, a buď mi milostivý. Moja noha 
stojí na rovnej ceste. V zhromaždeniach chcem Pána velebiť. 


Pri obetnom oltári hovorí: 


Bože, buď milostivý mne hriešnemu. 

Svojou drahocennou krvou si nás vykúpil z kliatby zákona. Dal 
si sa pribiť na kríž a prebodnúť kopijou, otvoril si ľuďom pra- 
meň nesmrteľnosti. Spasiteľ náš, sláva tebe. 


Blahoslavený je Boh náš, teraz i vždycky i na veky vekov. Amen. 


Na pamiatku Pána a Boha a Spasiteľa nášho Ježiša Krista. (3) 


Odkrojí pravú časť prosfory a hovorí: 


Ako ovca na zabitie bol vedený. 


Odkrojí zľava: 


A ako nepoškvrnený baránok pred tým, kto ho strihá, ani hlas 
nevydá, tak neotvoril svoje ústa. 


V jeho pokore sa jeho údel naplní. 
A ktože pozná jeho pôvod? 


Lebo odníme sa mu na zemi jeho život. Obetuje sa Baránok 
Boží, ktorý sníma hriechy sveta za život a za spásu sveta. 


A jeden z vojakov prebodol mu bok kopijou. 


Požehná a vlieva víno do čaše: 


A hneď vytiekla krv 


Požehná vodu, leje do kalicha niekoľko kvapiek a hovorí: 


i voda. A ten, čo to videl, vydal o tom svedectvo. A jeho svedectvo 
je pravdivé. 


Trojhrannú čiastočku ku cti Bohorodičky položí zľava baránka: 


Na česť a pamiatku preblahoslavenej našej Vládkyne, Boho- 
rodičky, vždy Panny Márie. Na jej prosby, Pane, prijmi túto 
obeť na svoj nebeský oltár. Po tvojej pravici stojí Kráľovná, 
zlatým rúchom odiata a nádherne vyzdobená. 


Nakrája malé čiastočky a ku cti svätých kladie ich po pravej strane 
baránka, modliac sa pri tom: 

Ku cti svätých anjelov, sv. Jána Krstiteľa i všetkých prorokov, 
sv. apoštolov Petra a Pavla i ostatných apoštolov. 

Ku cti našich veľkých Otcov: Bazila Veľkého, Gregora Bohoslov- 
ca, Jána Zlatoústeho, Atanáza, Cyrila, Mikuláša i všetkých svä- 
tých biskupov. 

Ku cti svätého prvomučeníka a archidiakona Štefana i svätých 
veľkomučeníkov: Juraja, Demetra, Teodora i všetkých svätých, 
mučeníkov a mučeníc, ctihodných a zbožných otcov a matiek 
svätých a nezištných lekárov Kozmu a Damiána, Kyra a Jána, 
Pantalejmona a Hermolaja a všetkých svätých nezištných leká- 
rov, svätých a spravodlivých rodičov Panny Márie Joachima 
a Anny i svätého, (ktorého je deň... a patróna chrámu), i všet- 
kých svätých, na ktorých príhovor navštív nás, Bože. 


Kňaz kladie čiastočky pod baránka za živých: 


Za svätého Otca..., rímského pápeža, za nášho Otca biskupa... 
za Otca ordinára...i za všetkých pravoverných biskupov, kňazov 
a za všetko duchovenstvo. 


Potom spomenie zosnulých: 


Na pamiatku a za odpustenie hriechov blahoslavených zaklada- 
teľov a dobrodicnov tohto svätého chrámu. 
Spomeň si, Pane, najmä na dušu svojho zosnulého služobníka... 


Na koniec za seba: 


Spomeň si, Pane, i na mňa nehodného a odpusť mi všetky hriechy 
vedomé i nevedomé. 


Asistujúci kladie tymian: 
Požehnaj, Otče, kadidlo. 


Kňaz: 
Kriste, Bože náš, prinášame ti kadidlo ako ľúbeznú vôňu. 

Prijmi ho na svoj nebeský obetný oltár a zošli nám milosť 
svojho Svätého Ducha. 


Kladie hviezdu: 


I prišla hviezda a zastala nad miestom, kde bolo Dieťa. 


Kňaz vezme prikrývku: 


K Pánovi pomodlime sa. 
Asistujúci ju okiadza: 
Pane, zmiluj sa. 

Kňaz prikrýva diskos: 


Pán kraľuje, velebou sa zaodel, moc obliekol si Pán, prepásal sa. 
Veď tak upevnil zemekruh, že sa nezachveje. Oddávna pevný 
je tvoj trón. Ty si od vekov. Dvíhajú rieky, Pane, dvíhajú rieky 
svoj hlas, pozdvihujú rieky svoj hukot. Nad hukot vodných 
prívalov, nad mohutné morské príboje mocnejší je Pán na 
výsostiach. Veľmi vierohodné sú tvoje svedectvá. Tvojmu domu, 
Pane, patrí posvätná úcta na večné časy. 


Kňaz berie druhú prikrývku: 


K Pánovi pomodlime sa. 
Asistujúci ju okiadza: 
Pane, zmiluj sa. 


Kňaz pokrýva kalich: 


Tvoja dobrota, Kriste, pokrýva nebesá 
a zem je plná tvojej chvály. 


Kňaz berie veľkú prikrývku a pokrýva všetko: 


K Pánovi pomodlime sa. 

Asistujúci ju okiadza: 
Pane, zmiluj sa. 


K. Prikry nás, Bože, štítom svojich krídiel a zažeň od nás kaž- 
dého nepriateľa a útočníka. Pane, zachovaj v pokoji náš život. 
Zmiluj sa nad nami a nad svojím svetom. Spas naše duše, lebo 
si dobrý a láskavý. 


Kňaz okiadza pripravené dary: 


Blahoslavený Boh náš, ktorému sa takto zaľúbilo v každom čase, 
teraz i vždycky i na veky vekov. 


A. Amen. 


Kňaz s kadideľnicou v ľavej ruke rozprestrie ruky: 
Za pripravené a úctyhodné dary k Pánovi pomodlime sa. 


A. Pane, zmiluj sa. 


K. Bože, Bože náš, zoslal si za pokrm celému svetu nebeský 
chlieb — Pána nášho Ježiša Krista, Spasiteľa, Vykupiteľa a Do- 
brodinca, ktorý nás požehnáva a posväcuje, ty sám -- požehnaj 
tieto pripravené dary a prijmi ich na svoj nebeský obetný oltár. 
Rozpomeň sa dobrotivo a láskavo na tých, čoich priniesli, ako aj 
na tých, za ktorých ich priniesli. Nás však chráň, aby sme sa 
neprehrešili pri vykonávaní týchto božských tajomstiev, lebo 
posväcujeme a zvelebujeme tvoje úctyhodné a vznešené meno: 
Otca i Syna i Svätého Ducha, teraz i vždycky i na veky vekov. 


A. Amen. 


Kňaz alebo asistent odchádza od žertveníka, aby okiadzal chrám, a pri 
tom sa modlí: 


Kriste, v hrobe si bol s telom, v predpeklí s dušou ako Boh, 
v raji s lotrom, na tróne s Otcom i Duchom. Všetko naplňuješ 
ako neopísateľný. 

Pri okiadzaní chrámu sa modlí 50. žalm. 


Kráľu nebeský, Utešiteľu, Duchu pravdy, ktorý si všade a všetko. 
naplňuješ, poklad dobra a darca života, príď a prebývaj v nás 


Očisť nás od každej poškvrny a spas, Dobrotivý, naše duše. 


Sláva na výsostiach Bohu a na zemi pokoj. 
V ľuďoch dobrá vôľa. (1). 

Pane, pery moje otvor 

a moje ústa budú zvestovať tvoju chválu. (2). 


 —. . 


LITURGIA 
SV. JÁNA ZLATOÚSTEHO 


Kňaz, keď pobozkal oltár a evanjelium, spieva: 

Blahoslavené je Kráľovstvo Otca i Syna i Svätého Ducha teraz 
i vždycky i na veky vekov. 

Ľ. Amen. 

V pokoji k Pánovi pomodlime sa. 

Ľ. po každej prosbe: Pane zmiluj sa. 

Za nebeský pokoj a za spásu našich duší — k Pánovi pomodli- 
me sa. 

Za pokoj na celom svete, za blaho a rozkvet svätej Cirkvi a za 
zjednotenie všetkých — k Pánovi pomodlime sa. 


Za tento svätý chrám a za tých, ktorí s vierou, nábožnosťou 
a bázňou Božou do neho vstupujú — k Pánovi pomodlime sa. 


Za nášho Svätého Otca, veľkňaza všeobecnej Cirkvi, (meno), 
za nášho Otca biskup a (meno), a Otca nášho Ordinára (meno), 
za ctihodných kňazov a za všetok ľud Boží — k Pánovi pomodli- 
me sa. 


Za našich občianskych predstaviteľov — k Pánovi pomodlime 
sa. 


Za naše mesto (obec), i za všetky mestá a krajiny a za tých, čo 
v nich podľa viery žijú — k Pánovi pomodlime sa. 


Za priaznivé počasie, hojnosť plodov zemských a za pokojné 
časy — k Pánovi pomodlime sa. 


Za cestujúcich, chorých, trpiacich, a za ich spásu — k Páno- 
vi pomodlime sa. 


Pri liturgii za zosnulých: 

Za duše všetkých zosnulých v pravej viere, v nádeji na vzkriese- 
nie a život večný, za našich rodičov, bratov a sestry, za zakla- 
dateľov a dobrodincov tohto svätého chrámu, za tých, čo tu 
odpočívajú, i za duše všetkých kresťanov a za ich blažený pokoj 
— k Pánovi pomodlime sa. 


Aby neboli odsúdení na poslednom súde Kristovom, ale aby ich 
duše boli uvedené do Kráľovstva živých, na miesto večného 
svetla, kde všetci svätí a spravodliví odpočívajú, — k Pánovi po- 
modlime sa. 


Za jednotlivých zosnulých: 


Za služobníka Božieho (meno), za jeho blahú pamiatku a za 
odpustenie všetkých jeho hriechov — k Pánovi pomodlime sa. 


Aby nebol odsúdený na poslednom súde Kristovom, ale aby jeho 
duša bola uvedená do Kráľovstva živých, na miesto večného 
svetla, kde všetci svätí a spravodliví odpočívajú, — k Pánovi 
pomodlime sa. 


Aby sme boli zbavení všetkého zármutku, hnevu a núdze, — 
k Pánovi pomodlime sa. 


Zastaň sa, spas, zmiluj sa a zachráň nás, Bože, svojou milosťou, 


Pri spomienke na presvätú, prečistú, preblahoslavenú, sláv- 
nu Vládkyňu našu Bohorodičku a vždy Pannu Máriu a na 
všetkých svätých, seba samých, jeden druhého a celý svoj ži- 
vot Kristu Bohu oddajme. 

Ľ. Tebe, Pane. 


K. Lebo tebe, Otcu i Synu i Svätému Duchu, patrí všetka sláva, 
česť a poklona teraz i vždycky i na veky vekov. 


Ľ. Amen. 


Modlitba prvej antifóny: 


Pane, Bože náš, tvoja moc je nevysloviteľná a sláva nedosiah- 
nuteľná, tvoje milosrdcenstvo je nekonečné a láska k ľuďom 
bezhraničná. Ty sám, Otče, podľa svojej dobrotivosti 
zhliadni na nás i na tento svätý chrám a udeľ nám, aj tým, ktorí 
sa s nami modlia, hojnosť svojej milosti a požehnania. 


Lebo tvoje je Kráľovstvo, moc a sláva Otca i Synai Svätého 
Ducha, teraz i vždycky i na veky vekov. Amen. 
sk 


Prvá každodenná antifóna: 


Dobré je vyznávať sa Pánovi a zvelebovať meno tvoje, Najvyš- 
ší. Na príhovor Bohorodičky, Spasiteľu, spas nás. 


Zvestovať za rána milosrdenstvo tvoje a tvoju pravdu každú 
noc. Na príhovor... 


Lebo spravodlivý je Pán Boh náš a niet v ňom neprávosti. 
Na príhovor... 


Sláva... i teraz... Na príhovor... 


Prvá antifóna nedeľná: 


Zaplesaj celá zem pred Pánom. Ospevuj jeho meno a vzdaj 
slávu jeho chvále. Na príhovor Bohorodičky, Spasiteľu, spas 
nás. 


pec 


Povedzte Bohu: „Aké strašlivé sú počiny tvoje!“ pre veľkosť 
sily tvojej lichotia ti nepriatelia tvoji. Na príhovor... 


2. 21234 


uno 

Nech sa ti klania celá zem anech ti spieva, nech zvelebuje tvoje 
meno. Na príhovor... 
Sláva... i teraz... Na príhovor... 


k 


Modlitba druhej antifóny. 

Pane, Bože náš, spas ľud svoj a požehnaj svoje dedičstvo. Za- 
chovaj jednotu svojej Cirkvi. Posväť tých, ktorí milujú okrasu 
tvojho domu. Osláv ich svojou božskou mocou a neopúšťaj nás 
ktorí dôverujeme v teba. 


Lebo si dobrý a miluješ nás a my ti vzdávame slávu Otcu i Sy- 
nu i Svätému Duchu, teraz i vždycky i na veky vekov. Amen. 


k 


Druhá každodenná antifóna. 


Pán kraľuje, obliekol sa v nádheru, obliekol sa Pán v silu a opá- 
sal sa. 

Na príhovor tvojich svätých, Spasiteľu, spas nás. 

Veď tak upevnil zemekruh, že sa nezachveje. 

Na príhovor... 

Veľmi vierohodné sú tvoje svedectvá. Tvojmu domu, Pane, 
patrí posvätná úcta na večné časy. 

Na príhovor... 

Sláva... i teraz... Na príhovor... 


Druhá nedeľná antifóna. 

Bože, obdaruj nás a požehnaj nás. Obráť k nám svoju tvár a zmi- 
luj sa nad nami. 

Spas nás, Synu Boží, ktorý si zmftvych vstal. My ti spievame: 
Aleluja, aleluja, aleluja. 

Aby sa tvoja cesta stala známou na zemi a tvoja spása medzi 
pohanmi. Spas nás, Synu Boží... 

Bože, nech ťa ľudia velebia, nech ťa oslavujú všetky národy. 
Spás nás, Synu Boží... 

Jednorodený Synu i Slovo Božie, nesmrteľný, ktorý si pre 
naše spasenie ľudské telo vzal na seba z presvätej Bohorodičky 
a vždy Panny Márie a skutočným človekom sa stal. Ukrižovaný 
si bol, Kriste Bože. Smrťou si zvíťazil nad smrťou. Jeden si zo 
Svätej Trojice oslavovaný s Otcom a so Svätým Duchom. 
Spas nás. 


Modlitba tretej antifóny. 

Daroval si nám, Pane, tieto spoločné a jednomyseľné modlitby 
a prisľúbil si, že splníš prosby, keď sa dvaja alebo traja budú 
modliť v tvojom mene. Splň teraz prosby svojich služobníkov 
na ich úžitok. Daj nám poznať tvoje pravdy a v budúcom veku 
daruj nám život večný. Lebo si dobrotivý a miluješ nás a my ti 
vzdávame slávu Otcu i Synu i Svätému Duchu, teraz i vždycky 
i na veky vekov. Amen. 


Modlitba pred malým vchodom. 


Pane, Bože náš, ty si stvoril anjelov i archanjelov, aby v nebi 
oslavovali tvoju velebnosť, nech nás aj teraz sprevádzajú a spolu 
s nami ti slúžia a velebia tvoju dobrotu. Lebo tebe, Otcu i Synu 
i Svätému Duchu, patrí všetka sláva, česť a poklona teraz 
i vždycky i na veky vekov. Amen. 


A. Požehnaj, Pane, svätý vchod. 

K. Nech je požehnaný + vchod tvojich svätých teraz i vždycky 
i na veky vekov. Amen. 

A. (K.): Premúdrosť! 

Ľ. Poďme, pokloňme sa a padnime pred Kristom. Spas nás 
Synu Boží, 

ktorý si obdivuhodný vo svojich svätých, my ti spievame: 
Aleluja, aleluja, aleluja. 

v nedeľu: 

ktorý si zmftvychvstal.... 


2> 

za zosnulých: 
za večný pokoj zosnulých... 


Ľud spieva tropáre. 


Modlitba trojsvätej piesne: 


Najsvätejší Bože, ty prebývaš medzi svätými. Trojsvätou pies- 
ňou ťa ospevujú serafíni a velebia cherubíni. Tebe sa klaňajú 
všetky mocnosti. Všetko si stvoril z ničoho. Učinil si človeka na 
svoj obraz a na svoju podobu. Ozdobil si ho všetkými darmi. 
Prosiacemu dávaš múdrosť a poznanie. Nepohífdaš hriešni- 
kom, ale udeľuješ mu milosť spasiteľného pokánia. 

Aj nám, úbohým a nedôstojným svojim služobníkom, teraz do- 
voľuješ stáť pred tvojím slávnym a svätým oltárom a vzdávať 
tináležitú úctu a poklonu. Prijmi, Pane, trojsvätú pieseň z našich 
hriešnych úst a zhliadni na nás vo svojej dobrote. Odpusť nám 
všetky naše hriechy. Posväť naše duše i telá. Pomôž nám, aby 
sme ti pokorne slúžili po všetky dni nášho života na príhovor 
svätej Bohorodičky i všetkých svätých, v ktorých od vekov máš 
zaľúbenie. 


K. Svätý si, Bože náš, a my ti vzdávame slávu, Otcu i Synu 
i Svätému Duchu, teraz i vždycky i na veky vekov. 


Ľ. Amen. 
Svätý Bože, svätý Silný, svätý Nesmrteľný zmiluj sa nad 
nami. (3). 


K. Pokoj vám všetkým. 

A. Vnímajme. 

Ľud spieva prokimen. 

K. Premúdrosť. 

Čitateľ: 

Čítanie zo skutkov apoštolských. (Čítanie z listu...) 


Čitateľ: 
V tých dňoch... (Bratia,... Syn môj...) 


K. Pokoj s tebou. 
Ľ. Aleluja, aleluja, aleluja. 


K. (potichu): Láskavý Pane, rozsvieť v našich srdciach nehasnú- 
ce svetlo, aby sme ťa dobre poznali. Osvieť náš duchovný zrak, 
aby sme pochopili pravdy tvojho evanjelia. Naplň nás úctivo 
bázňou pred tvojimi spasiteľnými prikázaniami, aby sme pre- 
mohli všetky hriešne žiadosti, viedli duchovný život, mysleli 
a konali len to, čo sa tebe ľúbi. Lebo ty, Kriste Bože, si naším 
svetlom. A my ťa oslavujeme spolu s večným Otcom, i s pre- 
svätým, dobrotivým a životodarným Duchom, teraz ivždycky 
i na veky vekov. Amen. 


Ak je asistujúci: 

Požehnaj, otče, hlásateľa evanjelia svätého a slávneho apoštola 
a evanjelistu... (Matúša, Marka, Lukáša, Jána). 

K. Boh na príhovor sv. apoštola a evanjelistu... nech ti udelí 
silu, aby si mohol hlásať evanjelium jeho milovaného Syna, 
Pána nášho Ježiša Krista. 


A. Premúdrosť. Povstaúme a vypočujme čítanie zo svätého 
evanjelia podľa (Matúša, Marka, Lukáša, Jána). 


Ľ. Sláva tebe, Pane, sláva tebe. 
A. Číta časť zo svätého evanjelia. — V tom čase... 
Ľud po evanjeliu: Sláva tebe, Pane, sláva tebe. 


Nasleduje kázeň. 
sk 


K. Z 


Ľ. Pane, zmiluj sa. 


bín duše a z celého srdca všetci vrúcne prosme. 

K. Všemohúci Pane, Bože Otcov našich, prosíme ťa, vyslyš 
nás a zmiluj sa. 


Ľ. Pane, zmiluj sa. 


K. Zmiluj sa nad nami, Bože, podľa svojho veľkého milosr- 
denstva, prosíme ťa, vyslyš nás a zmiluj sa. 


Ľ. Pane, zmiluj sa. (3). 


K. Prosíme ťa aj za nášho Svätého Otca, veľkňaza všeobecnej 
Cirkvi (meno), za nášho Otca biskupa (meno), a Otca nášho 
Ordinára (meno), za našich duchovných otcov a za všetkých 
našich bratov v Kristu. 


Ľ. Pane, zmiluj sa. 
Tu možno vložiť prosby na rôzne úmysly 


K. Prosíme ťa aj za prítomný ľud, ktorý od teba očakáva veľké 
a hojné milosti, za našich dobrodincov a všetkých kresťanov. 


Ľ. Pane, zmiluj sa. 


Pane, Bože náš, prijmi túto vrúcnu prosbu od nás, svojich 
služobníkov, a podľa svojho preveľkého milosrdenstva zmiluj 
sa nad nami. Zošli svoje bohaté dary námivšetkému svojmu ľudu, 
ktorý od teba očakáva hojne milosti. 


K. Lebo si milosrdný a láskyplný Boh. Tebe, Otcu i Synu i Svä- 
tému Duchu vzdávame slávu teraz i vždycky i na veky vekov. 


Ľ. Amen 
s 


Prosby za zomrelých 


K. Zmiluj sa nad nami, Bože, podľa svojho veľkého milosr- 
denstva. Prosíme ťa, vyslyš nás a zmiluj sa. 


Ľ. Pane, zmiluj sa. (3). (po každej prosbe.) 

K. Modlíme sa za odpočinutie zomrelých služobníkov Božích 
(mená) a za odpustenie všetkých ich hriechov. 


K. Nech Pán Boh vovedie ich duše tam, kde všetci svätí a spra- 
vodliví odpočívajú. 
K. NSMilosrdenstvo Božie, Kráľovstvo nebeské a odpustenie všet- 


kých ich hriechov od Krista, nesmrteľného Kráľa a Boha nášho 
prosme. 


Ľ. Udeľ im, Pane. 
K. K Pánovi pomodlime sa. 


Ľ. Pane, zmiluj sa. 


Nahlas: 


Bože duchovných i telesných bytostí, ktorý si zvíťazil nad smr- 
ťou, premohol si zlého ducha a daroval si život celému svetu, 
daj večné odpočinutie dušiam svojich služobníkov (mená) na 
mieste svetla, blaženosti a pokoja, kde niet bolesti zármutku, 
ani utrpenia. Ako dobrý a láskyplný Boh odpusť im všetky hrie- 
chy, ktorých sa dopustili slovom, skutkom alebo myšlienkou, 
pretože niet človeka, ktorý by nezhrešil. Len ty jediný si bez 
hriechu. Tvoja spravodlivosť ie večná a tvoje slovo je pravda. 
Kriste, Bože náš, lebo ty si vzkriesenie, život a odpočinutie 
svojich zomrelých služobníkov (mená). A my ti vzdávame slávu 
s tvojím Otcom, ktorý nemá počiatku, s presvätý m, dobrotivým 
a životodarným tvojím Duchom, teraz i vždycky i na veky vekov. 


Ľ. Amen. 


Prvá modlitba veriacich: 


Ďakujeme ti, Bože, Pane neba i zeme, že si nám aj teraz dovolil 
pristúpiť k tvojmu svätému oltáru a prosiť tvoju veľkomyseľnú 


I ŠŠŤŤČŠ 

dobrotu za odpustenie našich hriechov i pokleskov [udu. Prij- 
mi, Bože, našu modlibu a učiň nás hodnými, aby sme ti smeli 
predniesť naše želania pokorné prosby a priniesť ti nekrvavú 
obetu za všetok tvoj ľud. Silou svoho Svätého Ducha si nás 
ustanovil pre túto tvoju službu, preto daj, aby sme ťa vždy 
a všade vzývali s čistým srdcom a pokojným svedomím. Buď 
nám milostivý a vyslyš nás vo svojej nesmiernej dobrote. 


Druhá modlitba veriacich: 


Dobrý a láskavý Bože, znova a mnohokrát sa ti klaniame a vrúc- 
ne ťa prosíme, zhliadni na našu modlitbu a očisť nás od všetkých 
hriechov. Dovoľ, aby sme bez viny a čistí stáli pred tvojím 
svätým oltárom. Bože, daruj nám aj tým, čo sa spolu s nami 
modlia, vzrast vo viere a vduchovnom živote. Ustavične ti slú- 
žia v pokore a láske, preto im daj milosť, aby prijímali tvoje 
sväté sviatosti s čistým srdcom, bez trestu, a stali sa hodnými 
tvojho nebeského Kráľovstva. 


K. Aby sme tvojou mocou vždy chránení vzdávali ti slávu Otcu 
i Synu i Svätému Duchu, teraz i vždycky i na veky vekov. 


Ľ. Amen. 


Cherubínska pieseň: 

My, ktorí cherubínov tajomne predstavujeme a životodarnej 
Trojici trojsvätú pieseň spievame, odložme teraz všetky svet- 
ské starosti. 


Kňaz sa modlí: 

Nikto z tých, ktorí sú spútaní telesnými žiadosťami a rozkošami, 
nie je hodný pristupovať, približovať sa alebo ti slúžiť, Kráľu 
slávy. Pretože tebe slúžiť je veľké a strašné, aj pre samotné ne- 
beské mocnosti. Ale ty vo svojej nekonečnej dobrote bez zmeny 
a premeny tvojho Božstva stalsi sa človekom anaším veľkňazom. 
Ako Pán celého sveta zveril si nám slávenie tejto liturgickej 
a nekrvavej obety. 

Pane, Bože náš, ty jediný vládneš nad nebom a zemou. Teba na 
tróne nosia cherubíni, si Pánom serafínov a Kráľom Božieho 
ľudu. Ty jediný si dokonale svätý a medzi svätými prebývaš. 
Preto ťa prosím, jediného dobrotivého a láskyplného, zhliadni na 
mňa, hoci som hriešny a nepotrebný sluha, očisť moju dušu 
i srdce od všetkého zlého. Naplň ma silou Svätého Ducha, aby 
som ozdobený kňazskou dôstojnosťou mohol pristúpiť k tvojmu 
svätému oltáru a obetovať ti sväté a prečisté Telo a drahocennú 
Krv. K tebe prichádzam, pokorne sa ti klaniam a prosím ťa: 
Neodvráť odo mňa svoju tvár, ani ma nevylučuj spomedzi svo- 
jich služobníkov, ale dovoľ mi, svojmu hriešnemu a nedôstoj- 
nému služobníkovi, priniesť ti ako obetu tieto dary. 


Kriste, Bože náš, ty obetuješ a si obetovaný, ty dary prijímaš 
a si rozdávaný. A my ťa oslavujeme spolu s večným Otcom i 
presvätým, dobrotivým a životodarným Duchom, teraz i vždyc- 
ky i na veky vekov. Amen. 


My, ktorí cherubínov tajomne predstavujeme a životodarnej 
Trojici trojsvätú pieseň spievame, odložme teraz všetky svetské 
starosti, aby sme dôstojne oslávili Kráľa, ktorého an- 
jelské zbory neviditeľne nosia vo víťazoslave. Aleluja. 


Bože, buď milostivý mne hriešnemu. 


Vzpínajte svoje ruky k svätému chrámu a dobrorečte Pánovi. 


VEĽKÝ VCHOD S OBETNÝMI DARMI 


K. Nech sa rozpomenie Pán Boh vo svojom Kráľovstve na nášho 
Svätého Otca, veľkňaza všeobecnej Cirkvi (meno), nášho Otca 
biskupa (meno), na všetkých kňazov, a duchovenstvo, na šľa- 
chetných a nezabudnuteľných zakladateľov a dobrodincov tohto 
svätého chrámu ina všetkých vás kresťanov teraz i vždycky i na 
veky vekov. 


Ľ. Amen. 


Ľ. Aby sme dôstojne oslávili Kráľa, ktorého anjelské zbory 
neviditeľne nosia vo víťazosláve. Aleluja, aleluja, aleluja. 

K. potichu: Ctihodný Jozef sňal z kríža tvoje prečisté Telo, ovi- 
nul ho čistým plátnom, natrel voňavými masťami a uložil do 
nového hrobu. 


Prosebná ekténia. 
K. Pomodlime sa k Pánovi. 


Ľ. po každej prosbe: Pane, zmiluj sa. 


K. Za tento svätý chrám a za tých, ktorí s vierou, nábožnosťou 
a s bázňou Božou do neho vstupujú, k Pánovi pomodlime sa. 


K. Aby sme boli zbavení všetkého zármutku, hnevu a núdze, 


k Pánovi pomodlime sa. 
sk 


K. Zastaň sa, spas, zmiluj sa a zachráň nás, Bože, svojou mi- 
losťou. 


Ľ. Pane, zmiluj sa. 


K. Aby sme tento deň prežili dokonale, sväto, v pokoji a bez hrie- 
chu, od Pána prosme. 


Ľ. Daj nám, Pane. (opakuje sa po každej prosbe.) 

K. Anjela pokoja, verného strážcu a ochrancu našej duše i tela, 
od Pána prosme. 

K. Odpustenie našich hriechov a previnení od Pána prosme. 


K. Všetko dobré a užitočné pre naše duše a pokoj pre svet 
Pána prosme. 


K. Aby sme v pokoji a pokání prežili ďalšie dni nášho života, 
od Pána prosme. 
K. Aby kresťanské zakončenie nášho života bolo bez bolesti, 


zármutku a pokojné, a by sme dali dobrú odpoveď na poslednom 
súde Kristovom, Pána prosme. 

K. Pri spomienke na presvätú, prečistú, preblahoslovenú, sláv- 
nu Vládkyňu našu Bohorodičku a vždy Pannu Máriu na všet- 
kých svätých, seba samých, jeden druhého a celý svoj život 
Kristu Bohu oddajme. 


Ľ. Tebe, Pane. 


Tichá modlitba: 

Pane, všemohúci Bože, jediný dokonale svätý, prijímaš obeť 
chvály od tých, ktorí ťa celým srdcom vzývajú, preto prijmi 
prosby aj nás hriešnych a polož ich na svoj svätý oltár. Učiň 
nás hodnými prinášať ti dary a duchovné obety za naše hriechy 
i za priestupky ľudu. Pomôž nám, aby sme u teba našli milosť, 
aby ti naša obeta bola príjemná. Nech dobrotivý Duch tvojej 
lásky spočinie na nás, na týchto predložených daroch i na všet- 
kom tvojom ľude. 


K. Predobrotivosť tvojho jednorodeného Syna, s ktorým si vele- 
bený, s presvätým, dobrotivým a životodarným tvojím Duchom, 
teraz i vždycky i na veky vekov. 


Ľ. Amen. 

K. Pokoj všetkým. 

Ľ. I duchu tvojmu. 

K. Milujme sa navzájom, aby sme jednomyseľne vyznávali. 


Ľ. Otca i Syna i Svätého Ducha, Trojicu jednopodstatnú a ne- 
rozdielnu. 


K. potichu: Milujem ťa, Pane, moja sila. Pán je moja opora 
a moje útočište. 

K. Povstaňme a vyznajme svoju vieru. 

Ľ. Verím v jedného Boha, Otca všemohúceho, Stvoriteľa neba 
izeme, všetkých vecí viditeľných i neviditeľných. Iv jedného Pána 


Ježiša Krista, jednorodeného Syna Božieho, zrodeného z Otca 
pred všetkými vekmi. Svetlo zo Svetla, pravého Boha z Boha 

pravého. Zrodeného, nie stvoreného, jednej podstaty s Otcom, 
skrze ktorého bolo všetko stvorené. Ktorý pe nás ľudí a pre naše 
spasenie zostúpil z nebies. A vzal telo skrze Ducha Svätého 
z Márie Panny a stal sa človekom. Ukrižovaný bol tiež za nás, 
pod Pontským Pilátom trpel a bol pochovaný. A na tretí deň 
vstal zmftvych podľa Písem. A vstúpil do neba, sedí na pravici 
Otcovej. A zas príde v sláve súdiť živých i mftvych: Jeho Krá- 
Tovstvu nebude konca. I v Ducha Svätého, Pána a Darcu života, 
ktorý vychádza z Otca i Syna, ktorému sa spolu vzdáva s Otcom 
i Synom poklona i sláva, ktorý hovoril skrze prorokov. I v jednu 
svätú, všeobecnú a apoštolskú Cirkev. Vyznávam jeden krst na 
odpustenie hriechov. A očakávam vzkriesenie mftvych. A ži- 
vot budúceho veku. Amen. 


K. Zbožne a s bázňou svätú obetu v pokoji prinášajme. 
Ľ. Dar pokoja a obeť chvály. 


K. Milosť Pána nášho [Ježiša Krista, láska Boha Otca a účasť 
Svätého Ducha nech je so všetkými vami. 


Ľ. I s duchom tvojím. 


K. Hore srdcia. 
Ľ. Máme ich u Pána. 
K. Vzdávajme vďaky Pánovi. 


Ľ. Je dôstojné a správne klaňať sa Otcu i Synu i Svätému Du- 
chu, Trojici svätej, jednopodstatnej a nerozdielnej. 


K. Jedôstojné a správne ospevovať ťa, dobrorečiť ti, chváliť ťa, 
vďaky ti vzdávať a klaňať sa ti vždy a všade, lebo ty si Boh 
nevýslovný, neviditeľný, nepochopiteľný, večný a nemeniteľný, 
ty i tvoj jednorodený Syn, i Duch tvoj Svätý. Ty si nás stvoril, 
A keď sme upadli, neprestal si robiť všetko, aby si nás uviedol 
do neba adaroval nám svoje Kráľovstvo. 


Za toto všetko ti ďakujeme i tvojmu jednorodenému Synovi 

i Svätému Duchu, za všetko, o čom vieme i o čom nevieme, za 
zjavné i skryté dobrodenia, ktoré si nám preukázal. 


Hlasite 


Ďakujeme ti i za túto obetnú službu, ktorú prijímaš z našich 
rúk, hoci ťa obklopújú nesmierne zástupy archanjelov a anje- 
lov, cherubíni a serafini, ktorí víťaznú pieseň spievajú, volajú, 
hlásajú a hovoria: 


Ľ. Svätý, svätý, svätý Pán zástupov. Plné sú nebesa a zem slávy 
tvojej. Hosana na výsostiach. Požehnaný, ktorý prichádza v me- 
ne Pánovom. Hosana na vysostiach. 


K. modlí sa potichu: S týmito svätými zástupmi, láskavý Pane, 
aj my spievame a voláme: Svätý si a presvätý, ty i tvoj jednoro- 
dený Syn i Duch tvoj Svätý. Svätý si a presvätý a veľkolepá je 
tvoja sláva. Tysi tak miloval svet, že si obetoval svojho jednoro- 
deného Syna, aby každý, kto v neho verí, nezahynul, ale mal 
život večný. Keď prišiel na svet a vykonal všetko, čo bolo potreb- 
né pre našu spásu, v tú noc, keď bol zradený, ba vlastne keď sám 
seba vydal za život sveta, vzal chlieb do svojich svätých, prečis- 
tých a nepoškvrnených rúk, vzdal vďaky, požehnal —- posvätil, 
rozlámal a dal svojim svätým učeníkom a apoštolom a riekol: 


VEZMITE A JEDZTE: TOTO JE TELO MOJE, KTORÉ 
SA ZA VÁS LÁME NA ODPUSTENIE HRIECHOV. 

Ľ. Amen. 

K. Podobne vzal aj čašu po večeri — a riekol: 


PITE Z NEJ VŠETCI: TOTO JE KRV MOJA, NOVÉHO 
ZÁKONA, KTORÁ SA VYLIEVA ZA VÁS A ZA MNO- 
HÝCH NA ODPUSTENIE HRIECHOV. 


Ľ. Amen. 


K. potichu: Keď si pripomíname toto spasiteľné prikázanie 
a všetko, čo sa pre násstalo: kríž, hrob, zmftvychvstanie, na- 


30 


nebevstúpenie, oslávenie po pravici Otcovej i druhý a slávny 
príchod, 


TVOJE Z TVOJHO TEBE PRINÁŠAME ZA VŠETKÝCH 
A ZA VŠETKO. 


Ľ. Ospevujeme ťa, zvelebujeme ťa, dakujeme ti, Pane, a prosíme 
ťa, Bože náš. 

K. Prinášame ti, (Otče) túto duchovnú obetu, modlíme sa 
a vrúcne ťa prosíme, zošli svojho Svätého Ducha na nás i na 
tieto predložené dary. 


Žehná spôsoby chleba: 
A učiň tento chlieb predrahým TELOM —- Kristovým. 
A čo je v tejto čaši + predrahou KRVOU Kristovou. 


Žehná oboje: 


Premeň ich tvojím Svätým Duchom +, aby boli prijímajúcim 
na občerstvenie duše, na odpustenie hriechov, na spoločenstvo 
tvojho Svätého Ducha, na dosiahnutie nebeského Kráľovstva, na 
rozmnoženie dôvery v teba, nie však na súd alebo zatratenie. 


Túto duchovnú obetu ti prinášame aj za tých, čo zosnuli vo 
viere: praotcov, otcov, patriarchov, prorokov, evanjelistov, 
mučeníkov, vyznávačov, kajúcnikov a za všetky spravodlivé 
duše, čo zbožne zosnuli. 


K. Nahlas: Osobitne ti prinášame túto obetu na česť presvätej, 
prečistej, preblahoslavenej,slávnej Vládkyne našej Bohorodičky 
a vždy Panny Márie. 


Ľ. Dôstojné je zvelebovať ťa, Bohorodičku, vždy blahoslavenú 
a nepoškvrnenú i Matku Boha nášho. Čestnejšia si ako cheru- 
bíni a neporovnateľne slávnejšia ako serafíni, bez poškvrnenia 
si porodila Boha Slovo, ako opravdivú Bohorodičku ťa zvelebu- 
jeme. 

K. potichu: Na česť svätého Jána, proroka, predchodcu a krsti- 
teľa, všetkých slávnych a všade uctievaných apoštolov, svätého 
(meno), ktorého pamiatku si dnes pripomíname, a všetkých tvo- 
jich svätých. Na ich príhovor zhliadni na nás, Bože. 


Pamätaj na všetkých, ktorí zomreli v nádeji na vzkriesenie pre 
život večný. 

Pamätaj, Pane, na dušu svojho služobníka (meno). 

Daj im večné odpočinutie tam, kde žiari svetlo tvojej tváre. 


Prosíme ťa, Pane, rozpomeň sa aj na všetkých biskupov, kto - 
rí správne hlásajú slová tvojej pravdy, na všetkých kňazov 
a na všetkých čo sa zasvätili tvojej službe. 

Prinášame ti túto obetu za celý svet, za svätú, všeobecnú a a- 
poštolskú Cirkev a za tých, ktorí čisto, bezúhonne a čestne žijú. 
Všetkým nám daj spravodlivé vrchnosti, aby sme pod ich vede- 
ním žili bezúhonne, bezpečne a v pokoji. 


K. nahlas: Predovšetkým sa rozpamätaj, Pane, na nášho Svätého 
Otca (meno), veľkňaza všeobecnej Cirkvi, na nášho Otca biskupa 
(meno), a zachovaj ich svojim svätým Cirkvám v pokoji, v bez- 
pečnosti, pri dobrom zdraví, aby dlho spasiteľne účinkovali 
a verne hlásali slová tvojej pravdy. 


Ľ. Ina všetkých i na všetko. 

Spomienka na živých: 

Pamätaj, Pane, na toto mesto (obec), v ktorom žijeme, i na vše- 
tky mestá a krajiny a na všetkých veriacich. Pamätaj, Pane, na 
cestujúcich, chorých, trpiacich, zajatých a na ich spásu. Spo- 
meň si, Pane, aj na dobrodincov tvojej svätej Cirkvi, a na tých, 
ktorí pomáhajú chudobným. A všetkých nás obdaruj svojimi 
milosťami. 

K. hlasite: A daj nám, aby sme ako jedny ústa a jedno srdce 
oslavovali a ospevovali tvoje prevznešené a veľkolepé meno — 
Otca i Syna i Svätého Ducha, teraz i vždycky i na veky vekov. 


Ľ. Amen. 

K. žehná ľud: Milosť veľkého Boha a Spasiteľa nášho Ježiša 
Krista +- nech je so všetkými vami. 


Ľ. Is duchom tvojím. 


K. Po spomienke na všetkých svätých znova a znova k Pánovi 
pomodlime sa. 


Ľ. Pane, zmiluj sa. (po každej prosbe.) 


K. Nad obetovanými a vznešenými darmi, aby ich náš láskavý 
Boh prijal ako ľúbeznú vôňu na svoj svätý nebeský oltár 
a zoslal nám božskú milosť a dar Svätého Ducha, k Pánovi 
pomodlime sa. 


K. Zastaň sa, spas, zmiluj sa a zachráň nás, Bože, svojou milos- 
ťou. 
Ľ. Pane, zmiluj sa. 


K. Aby sme tento deň prežili dokonale, sväto, v pokoji a bez 
hriechu, Pána prosme. 


Ľ. Daj nám, Pane. (Po každej prosbe. ) 


K. Anjela pokoja, verného strážcu a ochrancu našej duše 
a tela od Pána prosme. 


K. Všetko dobré a užitočné pre naše duše a pokoj pre svet od 
Pána prosme. 


K. Aby sme v pokoji a pokání prežili ďalšie dní nášho života, 
Pána prosme. 


K. Aby kresťanské zakončenie nášho života bolo bez bolesti, 
zármutku a pokojné, aby sme dali dobrú odpoveď na poslednom 
súde Kristovom, Pána prosme. 


K. Po modlitbe za jednotu vo viere a pomoc Ducha Svätého 
seba samých i jeden druhého a celý svoj život Kristu Bohu od- 
dajme. 

Ľ. Tebe, Pane. 


K. nahlas: Tebe, láskavý Pane, zverujeme celý náš život a všet- 
ku našu nádej. Prosíme, modlíme sa a vrúcne ťa žiadame, učiň 
nás hodnými s čistým srdcom prijať tvoje sväté sviatosti tejto 
presvätej duchovnej večere na odpustenie hriechov a našich 
previnení, na spoločenstvo Svätého Ducha, na dedičstvo Krá- 
Tovstva nebeského. Nie na súd alebo na zatratenie. 

A učiň nás hodnými, Vládca, s dôverou, bez obáv z odsúdenia, 
vzývať ta, nebeského Boha, Otca, a hovoriť: 


Ľ. Otče náš, ktorý si na nebesiach, posväť meno tvoje, príď 
kráľovstvo tvoje. Buď vôľa tvoja ako v nebi tak i na zemi. Chlieb 
náš každodenný daj nám dnes a odpusť nám naše viny, ako 
i my odpúšťame svojim vinníkom a neuvoď nás do pokušenia, 
ale zbav nás od zlého. 

K. Lebo tvoje je Kráľovstvo, moc i sláva Otca i Syna i Svätého 
Ducha, teraz i vždycky i na veky vekov. 

Ľ. Amen. 

K. Pokoj Vám všetkým. 

Ľ. I duchu tvojmu. 

K. Hlavy svoje pred Pánom skloňte. 
Ľ 

K 


. Pred tebou, Pane. 


. potichu: Ďakujeme ti, neviditeľný Vládca, že si svojou neko- 
nečnou mocou všetko stvoril a v preveľkom svojom milosrden- 
stve všetko si priviedol od nebytia k bytiu. Zhliadni, Pane, sám 
z nebeských výšin na tých, ktorí sa ti pokorne klaňajú. Nekoria 
sa pred bytosťou z tela a krvi, ale pred tebou, velebným Bohom. 
A ty, Vládca, použi obetované dary k nášmu dobru, každému 


podľa jeho potreby. Cestujúcich sprevádzaj a chorých uzdrav 
ako lekár duše i tela. 


K. hlasite: Pre milosrdenstvo, štedrosť a nekonečnú lásku tvojho 
jednorodeného Syna k ľuďom. S ním si velebený spolu s pre- 

svätým, dobrým a životodarným tvojím Duchom teraz i vždyc- 
ky i na veky vekov. 


Ľ. Amen. 


K. potichu: Pane Ježišu Kriste, Bože náš,zhliadni na nás zo svojho 
svätého príbytku a z trónu slávy tvojho Kráľovstva. Príď a po- 
sväť nás. Ty na nebesiach s Otcom vládneš i tu s nami nevidi- 
teľne prebývaš. Ráč nám svojou všemohúcou rukou podať svoje 
prečisté Telo i presvätú Krv, a skrze nás všetkým ľuďom. 
Bože, buď milostivý mne hriešnemu. 

K. spieva: Vnímajme. Sväté svätým. 


Ľ. Ty jediný si svätý, ty jediný si Pán, Ježiš Kristus, na slávu 
Boha Otca. Amen. 


Pričasten. 


Kňaz láme „baránka.“ 


K. Rozdrobuje a rozdeľuje sa Baránok Boží, Syn Otca, ktorý 
sa síce láme, ale nedelí, stále sa požíva a nikdy z neho neubúda, 
ale prijímajúcich posväcuje. 


Dáva príslušnú časť „baránka“ do čaše: 


Plnosť viery Svätého Ducha. 


Verím, Pane, a vyznávam, že ty si skutočne Kristus Syn Boha Ži- 
vého, ktorý si prišiel na svet spasiť hriešnikov, z ktorých prvým 
som ja. Príjmi ma dnes, Synu Boží, za účastníka tvojej tajomnej 
večere, lebo neprezradím tajomstvá nepriateľom tvojim, ani ťa 
nepobozkám akoJudáš.ale ako lotor sati vyznávam. Rozpomeň sa 
Pane, na mňa, keď prídeš do svojho Kráľovstva, rozpomeň sa? 
vládca, na mňa, keď prídeš do svojho Kráľovstva. Rozpomeň sa? 
Svätý, na mňa, keď prídeš do svojho Kráľovstva: Aby prijímanie? 

Pane, tvojich svätých sviatostí nebolo mi na súd alebo zatrate- 
nie, ale na uzdravenie duše i tela. 

Verím, Pane, a vyznávam, že to, čo prijímam, je skutočne pravé, 
prečisté Telo tvoje a skutočne pravá a životodarná Krv tvoja. 
Preto modlím sa k tebe: učiň ma hodným prijať ich na odpuste- 
nie všetkých mojich hriechov a pre život večný. Amen. 

Bože, buď milostivý mne hriešnemu. 

Bože, očisť hriechy moje a zmiluj sa nadomnou. 
Nespočetnekrát som zhrešil, Pane, odpusť mi. 


Prijímanie kňaza: 


Ja, sluha Boží, kňaz (meno) prijímam presväté telo Pána 
a Spasiteľa nášho Ježiša Krista, na odpustenie všetkých mo- 
jich hriechov a pre život večný. Amen. 

Ja nehodný sluha Boží, kňaz (meno) prijímam presvätú Krv 
Pána, a Spasiteľa nášho Ježiša Krista, na odpustenie všetkých 
mojich hriechov a pre život večný Amen. 


Po prijímaní: 
Po prijímaní: Hľa, dotkol sa mojich úst a odníme moje neprávos- 
ti aod mojich hriechov ma očisťuje. 


Prijímanie veriacich: 

K. S bázňou Božou a s vierou pristúpte. 

Ľ. Požehnaný, ktorý prichádza v mene Pánovom. Boh je Pán 
a zjavil sa nám. 

K. pri podávaní sv. prijímania: Presväté, Telo a Krv Pána náš- 
ho Ježiša Krista prijíma služobník Boží na odpustenie svojich 
hriechov a pre život večný. Amen. 

K. po prijímaní veriacich: Spas, Bože, ľud svoj a požehnaj dedič- 
stvo svoje. 

Ľ. Videli sme svetlo pravé, prijali sme Ducha nebeského, našli 
sme vieru pravú, pokloňme sa nerozdielnej Trojici, lebo ona 
nás spasila. 

K. hlboko sa pokloní pred oltárom a hovorí: 

Vystúpil si na nebesia, Bože, a po celej zemi je tvoja sláva. 

K. hlasite: Blahoslavený je Boh náš teraz i vždycky i na veky 
vekov. 

Ľ. Amen. 


Ľ. Nech sa naplnia ústa naše chválou tvojou, Pane, aby sme 
ospevovali tvoju slávu, lebo si nás uznal za hodných prijať 
tvoje sväté, božské, nesmrteľné a životodarné sviatosti. Utvrď 
nás, Bože, vo svojej svätej službe, aby sme sa po všetky dni uči- 
li pravde tvojej. Aleluja, aleluja, aleluja. 


Poďakovanie: 


K. Keď sme prijali božské, sväté, prečisté, Kristove sviatosti, 
zbožne poďakujme Pánovi. 


Ľ. Pane, zmiluj sa. 

K. Ďakujeme ti, láskyplný Vládca, dobrodinec našich duší, že 
si nás aj dnes učinil hodnými prijať tvoje nebeské a nesmrteľné 
sviatosti. Usmerňuj našu cestu, utvrď nás všetkých v tvojej 
bázni. Ochraňuj náš život a posilňuj naše kroky na úpenlivé 
prosby slávnej Bohorodičky a vždy Panny Márie i všetkých 
svätých. 


Lebo Ty si prameň nášho posvätenia. Tebe vzdávame slávu — 
Otcu i Synu i Svätému Duchu, teraz i vždycky i na veky vekov. 


Ľ. Amen. 
K. Rozíďme sa v pokoji. 
KĽ. K Pánovi pomodlime sa. 


Ľ. V mene Pánovom. 


Ľ. Pane, zmiluj sa. 


K. Pane, žehnáš tých, čo ti dobrorečia, a posväcuješ všetkých, 
ktorí v teba dúfajú. Spas ľud svoj a požehnaj svoje dedičstvo. 
Zachovaj jednotu Cirkvi a posväť tých, ktorí milujú nádheru 
tvojho domu. Naplň ich svojou božskou mocou a neopusť nás, 
ktorí v teba dôverujeme. Daruj pokoj svetu, Cirkvi, kňazom 
a svojmu ľudu, lebo každé dobrodenie a každý dokonalý dar 
pochádza od teba Otca svetla. 


Preto ti, Otcu i Synu i Svätému Duchu vzdávame slávu, vďaku 
a poklonu, teraz i vždycky i na veky vekov. 


Ľ. Amen. 

Nech je meno Pánovo požehnané odteraz až na veky. 

K. potichu: Kriste, Bože náš, ty si naplnením Zákona a proroc- 
tiev, lebo si splnil všetky Otcove zámery. Naplň naše srdcia 
radosťou a plesaním teraz i vždycky i na veky vekov. Amen. 


K. Sláva tebe, Kriste Bože, nádej naša, sláva tebe. 


Ľ. Sláva Otcu i Synu i Svätému Duchu, i teraz i vždycky i na 
vekov. Amen. 

Pane, zmiluj sa, Pane, zmiluj sa, Pane, zmiluj sa, Pane, po- 
žehnaj. 


K. Kristus, pravý Boh náš, (v nedeľu: ktorý zmftvychvstal), 
na orodovanie prečistej svojej Matky, svätých slávnych a vždy 
chválených apoštolov, (svätého, ktorého je chrám i deň), a svä- 
tého Otca nášho Jána Zlatoústeho, ctihodných a zbožných Otcov 
našich a všetkých svätých, pretože je dobrý a miluje nás, nech sa 
nad nami zmiluje a spasí nás. 


Ľ. Amen. 


K. Požehnanie Pánovo, jeho milosť a láska nech zostúpi na vás. 
teraz i vždycky i na veky vekov. 


Ľ. Amen. 

K. Udeľ Pane služobníkovi svojmu — služobnici svojej — slu- 
žo bníkom svojim — pokoj, zdravie a dlhý život na mnohé abla- 
hé roky. 


Ľ. Mnoho rokov, šťastných rokov, nech sám náš Pán, daruje 
vám. Pokoj, zdravie, požehnanie, nech sám náš Pán daruje 
vám. 


K. V blaženom zosnutí večný pokoj udeľ Pane, svojmu zosnulé- 
mu služobníkovi N. N. — svojej zosnulej služobnici N. N. — 
svojim zosnulým služobníkom N. N. — a zachovaj mu (jej-im) 
večnú pamiatku. 


Večná pamiatka, večná mu (jej-im) pamiatka. Blažený pokoj 
a večná pamiatka. 


MODLITBY PO SVÄTEJ LITURGII 


Teraz prepustíš, Pane, svojho služobníka podľa svojho slova 
v pokoji. Lebo moje oči videli tvoju spásu, ktorú si pripravil 
pred tvárou všetkých národov. Svetlo na osvietenie pohanov 
a slávu Izraela, svojho ľudu. 


Svätý Bože... Otčenáš... 


Tropár, hl. 8: 

Milosť tvojich úst, žiariacich ako svetlosť ohňa, osvietila celý 
svet. Získala poklady nezištnosti svetu a nám ukázala vzneše- 
nosť poníženosti. A ty, Otče, Ján Zlatoústy, poučuj nás svojimi 
slovami a pros Slovo — Krista Boha, aby spasil naše duše. 


Kondak, hl. 8: 


Z neba si prijal Božiu milosť a svojimi ústami učíš každého kla- 

ňať sa v Trojici jedinému Bohu, Ján Zlatoústy, najblahoslave- 
nejší, velebný. Dôstojne ťa chválime, lebo si učiteľom, ktorý zja- 
vuje božské veci. 


Bohorodičník, hl. 8: 


Nezahanbiteľná zástankyňa kresťanov a neklamná orodovnica 
u Tvorcu, nepohrdaj hlasmi modlitieb hriešnikov. Príď, 6 
Dobrotivá, na pomoc nám, ktorí verne k tebe voláme. Urýchli 
modlitbu a ponáhľaj sa na prosbu. Zastaň sa vždy tých, Boho- 
rodička, ktorí ťa uctievajú. 


Prepustenie ako na liturgii. 


LITURGIA 
SV. BAZILA VEĽKÉHO 


POČIATOK AKO U LITURGIE 
SV. JÁNA ZLATOÚSTEHO, str. 15. a nasl. 


Prvá modlitba veriacich: 


Zjavil si nám, Pane, toto veľké tajomstvo našej spásy a dovolili 
si nám, svojim pokorným a nedôstojným služobníkom, aby sme 
ti slúžili pri tvojom svätom oltári. Preto nás obdaruj milosťou 
Svätého Ducha, potrebnou k tejto službe, aby sme bez hrozby 
odsúdenia mohli stáť pred tvojou svätou velebnosťou a prinášať 
ti obetu chvály. Ty si všetko všetkým. Nech ti je milá a vzácna, 
Pane, táto naša obeta, ktorú prinášame za naše hriechy i za 
nevedomosti ľudu. 


Tebe patrí všetka sláva, česť a poklona — Otcu i Synu i Sväté- 
mu Duchu, teraz i vždycky i na veky vekov. 


Ľ. Amen. 


Druhá modlitba veriacich: 


Bože, vo svojom milosrdenstve a dobrote navštívil si nás 
v našom vyhnanstve a nás ubohých, hriešnych a nedôstojných 
svojich služobníkov si postavil pred svoju svätú Slávu, aby sme 
ti slúžili pri posvätnom oltári. Posilni nás k tejto službe mocou 
Svätého Ducha. Vlož do našich úst vhodné slová, aby sme mohli 
zvolať jeho požehnanie na dary, ktoré ti chceme predložiť. 


Lebo ty nás svojou mocou ustavične chrániš, a my ti — Otcu 
i Synu i Svätému Duchu vzdávame slávu teraz i vždycky i na 
veky vekov. 

Ľ. Amen. 
spieva Cherubínsku pieseň: My, ktorí cherubínov... str. 25. 


K. Nikto z tých... str. 24. a nasl. 


Modlitba obetná pred Verím v Boha: 


Pane, Bože náš, ty si nás stvoril a uviedol do tohto života. Uká- 
zal si nám cestu spásy a zjavil si nám nebeské tajomstvá. Ty 
si nás milosťou svojho Svätého Ducha ustanovil k tejto službe. 
Preto nám ráč pomáhať, Pane, aby sme boli dobrými kňazmi 
Nového zákona a vysluhovateľmi tvojich svätých sviatostí. Prij- 
mi nás vo svojom veľkom milosrdenstve, keď sa budeme pribli- 
žovať k tvojmu svätému oltáru, a pomôž nám, aby sme ti dôstoj- 
ne prinášali túto duchovnú a nekrvavú obetu za naše vlastné 
hriechy i za nedokonalosti ľudu. Prijmi ju na svoj svätý, nebes- 
ký, duchovný oltár ako ľúbeznú vôňu a zošli nám milosť svojho 
Svätého Ducha. 


Zhliadni na nás, Bože, a zúčastni sa na tejto našej službe. Prijmi 
ju, ako si prijal Ábelove dary, Noemove žertvy, zápalné obety 
Abrahámove, kňazské služby Mojžišove a Áronove, pokojné 
obety Samuelove, ako si prijal túto vznešenú službu aj od svojich 
svätých apoštolov, tak vo svojej dobrote prijmi, Pane, tieto 
dary z našich hriešnych rúk, aby sme v hrozný deň tvojho spra- 
vodlivého účtovania mohli prijať mzdu verných a múdrych 
služobníkov za dokonalú službu pri tvojom svätom oltári. 


Nasleduje ekténia, Verím v Boha a ost. str. 26. a nasl. 


Modlitba pred „Svätý, svätý...“ 


Pane Bože, Otče a všemohúci Vládca, je spravodlivé a primerané 
tvojej nesmiernej Svätosti, keď sa ti klaniame, chválime ťa, 
ospevujeme, dobrorečíme, vďaky ti vzdávame a velebíme teba, 
jediného pravého Boha, a keď ti s pokorným srdcom a poní- 
ženým duchom prinášame túto našu duchovnú obetu, lebo ty 
si nám dal poznať svoju pravdu. 


A 


Ktože by mohol slovom vyjadriť tvoju moc? Ktože by mohol 
rozhlásiť všetko, čo ti je na chválu? A či môže niekto ospievať 
všetky tvoje divy, ktoré ustavične konáš? 

Ó, Vládca, Pane všetkých vecí, Tvorca neba i zeme i všetkého 
viditeľného i neviditeľného, ktorý sedíš na prestole slávy a pre- 
nikáš i bezodné priepasti. Nemáš počiatku. Si neviditeľný, 
nevýstižný, neopísateľný a nemeniteľný. 

Otče Pána nášho Ježiša Krista, veľkého Boha a Spasiteľa, našej 
nádeje, ktorý je obraz tvojej dobroty, pečať, ktorá ťa spodobňuje, 
Otče. Je to živé Slovo, pravý Boh, večná múdrosť, život, svätosť, 
sila, pravé Svetlo, skrze ktoré sa nám zjavil Duch Svätý, Duch 
pravdy, dar synovstva, závdavok budúceho dedičstva, počiatok 
večnej blaženosti, oživujúca sila, prameň posvätenia. 

On dáva silu všetkým rozumným a duchovným bytostiam, aby 
ti slúžili a ustavične ťa oslavovali. Všetko ti je poddané. 

Teba chvália anjeli, archanjeli, tróny, panstvá, kniežatstvá, 
moci, sily i mnohookí cherubíni. Pri tebe stoja serafíni, každý 
so šiestimi krídlami. Dvoma zakrývajú svoje tváre, dvoma nohy 
a dvoma lietajú. Ustavične sa povzbudzujú k tvojej velebnej 
oslave. 


K. hlasite: Víťaznú pieseň spievajú, volajú, hlásajú a hovoria: 


Ľ. Svätý, svätý, svätý, Pán zástupov. Plné sú nebesia a zem slávy 
tvojej. Hosana na výsostiach, Požehnaný, ktorý prichádza v me- 
ne Pánovom. Hosana na výsostiach. 


K. S týmito blahoslavenými silami, dobrotivý Vládca, aj my 
hriešni voláme: opravdu si svätý, nadovšetko svätý. Veľkosť 
tvojej svätosti sa nedá s ničím porovnať. Všetky tvoje diela ťa 
velebia. Podľa pravdy a podľa svojho spravodlivého súdu všetko 
si pre nás učinil. Stvoril si človeka z hliny a poctil si ho svojím 
obrazom, Bože. Postavil si ho do raja života. Sľúbil sí mu 
nesmrteľnosť a večnú blaženosť, keď zachová tvoje príkazy. 
Ale neposlúchol teba, pravého Boha, svojho Stvoriteľa. Podľa- 
hol našepkávaniu hada. Hriechom si privodil smrť. Preto svojím 

spravodlivým rozhodnutím vyhnal si ho z raja do tohto sveta. 
Vrátil si ho zemi, z ktorej bol stvorený. 


Ale dal si mu nádej na záchranu v tvojom Pomazanom. Nezavr- 
hol si celkom svoje stvorenie, ktoré si vo svojej dobrote učinil, 
nezahubil si dielo svojich rúk, ale vo svojom milosrdenstve 
si ho navštevoval rozličným spôsobom. Posielal si mu proro- 
kov. Vkaždom pokolení skrze svojich svätých činil si divy. Hovo- 
ril si k nám ústami svojich služobníkov a zvestoval si nám budú- 
cu spásu. Dal si nám na pomoc svoj Zákon. K ochrane si nám 
postavil anjelov strážcov. 


A keď prišla plnosť času, prehovoril si k nám ústami svojho 
Syna, skrze ktorého si stvoril veky. 


On je odlesk tvojej slávy a obraz tvojej podstaty. Všetko udržuje 
svojím všemohúcim slovom. Neuchvátil si podvodne rovnosť 
s tebou, Bohom a Otcom, ale je skutočne večný Boh. Zjavil 
sa na zemi a žil medzi ľuďmi. Prijal telo zo svätej Panny, po- 
nížil sa a vzal na seba podobu služobníka. Odel sa našou ubo: 
hosťou, aby nás obdaril obrazom svojej slávy. 


A pretože skrze človeka prišiel na svet hriech a skrze hriech 
smrť, rozhodol sa tvoj jednorodený Syn, ktorý spočíva v tebe, 
Bože a Otče, že vinu odsúdi obetou svojho tela, ktoré prijal zo 
ženy, svätej Bohorodičky a večnej Panny Márie. Podrobil sa 
zákonu, aby všetci, čo pre Adama zomreli, ožili skrze samotného 
Krista. 


Žil nejaký čas na tomto svete, dal nám spasiteľné príkazy a zba- 
vil nás úkladov pekla. Dal nám poznať teba, Boha a Otca. 
Získal si nás ako svoj vyvolený ľud, kráľovské kňazstvo, národ 
svätý. Očistil nás krstnou vodou a posvätil Duchom Svätým. 
Vydal seba ako výkupnú cenu za smrť, ktorej sme podľahli 
hriechom. Skrze kríž zostúpil do pekiel, aby svojou obetou 
všetko napravil a odstranil hrôzy smrti. 


Na tretí deň vstal zmftvych a každému telu pripravil cestu ku 
vzkrieseniu. Nebolo predsa mysliteľné, aby pôvodca života 

podľahol rozkladu. On je prvotina zosnulých, prvorodený zo 
vzkriesených, aby bol všetko všetkým a vo všetkom aby mal 
prvenstvo. Vstúpil na nebesia a na výsostiach sa posadil po 
pravici tvojej Velebnosti. 

Znova príde, aby odplatil každému podľa jeho skutkov. Ako 
pamiatku na svoje spasiteľné utrpenie zanechal nám to, čo sme 
podľa jeho príkazu predložili. Lebo keď sa dobrovoľne rozhodol 
podstúpiť svoju večnej pamäti hodnú a životodarnú smrť, v tú 
noc, keď seba vydával za život sveta, vzal do svojich svätých 
a prečistých rúk chlieb, ukázal ho tebe, Bohu a Otcovi, dobro- 
rečil, požehnal ho, Ť posvätil a lámal: 


DAL SVOJIM SVÄTÝM UČENÍKOM A APOŠTOLOM 
A RIEKOL: VEZMITE A JEDZTE, TOTO JE MOJE 
TELO, KTORÉ SA ZA VÁS LÁME NA ODPUSTENIE 
HRIECHOV. 


Ľ. Amen. 


K. potichu: Podobne vzal aj čašu s vínom, odkryl ju, dobrorečil, 
požehnal Ť a posvätil. 


DAL SVOJIM SVÄTÝM UČENÍKOM A APOŠTOLOM 
A POVEDAL: PITE Z NEJ VŠETCI, TOTO JE KRV 
MOJA NOVÉHO ZÁKONA, KTORÁ SA VYLIEVA ZA 
VÁS A ZA MNOHÝCH NA ODPUSTENIE HRIECHOV. 


Ľ. Amen. 


K. potichu: Toto čiňte na moju pamiatku. Lebo kedykoľvek bu- 
dete jesť z tohto Chleba a piť z tohto Kalicha, budete hlásať 
moju smrť a zvestovať moje vzkriesenie. Preto, Pane, keď si 
teraz aj my pripomíname jeho spasiteľné utrpenie, životodarný 
kríž, jeho trojdenné pochovanie v hrobe, zmftvychvstanie, na- 
nebevstúpenie i oslavu po tvojej pravici, Bože i Otče, i jeho 
druhý slávny a strašný príchod: 


TVOJE Z TVOJHO TEBE PRINÁŠAME ZA VŠETKÝCH 
A ZA VŠETKO. 

Ľ. Ospevujeme ťa, zvelebujeme ťa, ďakujeme ti, Pane, a prosí- 
me ťa, Bože náš. 


K. potichu: Preto, najsvätejší Vládca, my tvoji hriešni a nehodní 
služobníci, uznaní za hodných slúžiť pri tvojom svätom oltári, 
nie pre našu spravodlivosť, lebo sme nič dobrého na zemi ne- 
vykonali, ale pre tvoje milosrdenstvo a bohaté dary, ktoré si 
nám v hojnej miere udelil, s dôverou sa približujeme k tvojmu 
svätému oltáru. A keď sme ti predložili to, čo predstavuje 
Telo a Krv tvojho Pomazaného, prosíme ťa a vrúcne k tebe 
voláme: Svätý svätých, zošli vo svojej dobrote Ducha Svätého 
na nás i na dary, ktoré sú pred nami, aby ich požehnal, pos- 
vätil a ukázal nám, 


že tento chlieb Ť je skutočné predrahé Telo Pána, Boha a Spa- 
siteľa nášho Ježiša Krista. 


A čo je v tomto Kalichu, Ť že je opravdivá, predrahá Krv Pána, 
Boha a Spasiteľa nášho Ježiša Krista, 


ktorá bola preliata + za život sveta. Žehná oboje: Premeň ich 
tvojim Svätým Duchom Ť 


Nás všetkých, ktorí budeme prijímať z jedného Chleba a Kalicha, 
pevne zjednoť účasťou na milostiac h jediného Svätého Ducha. 
Nedovoľ, aby niekto z nás prijímal sväté Telo aKrv tvojho Po- 
mazaného na súd alebo zatratenie. Ale daj, aby sme u teba 
našli milosrdenstvo a milosť so všetkými svätými, v ktorých od 
večnosti máš svoje zaľúbenie: s praotcami, otcami, patriarcha- 
mi, prorokmi, apoštolmi, kazateľmi, evanjelistami, mučeníkmi, 
vyznavačmi, učiteľmi i so všetkými dušami spravodlivých, 
ktorí zosnuli vo viere. 


K. hlasite: Ale najmä s presvätou, prečistou, preblahoslavenou, 
slávnou našou Vládkyňou Bohorodičkou a vždy Pannou Máriou. 


Ľ. miesto ,„Dôstojné je...“: Nad tebou, Milostiplná, raduje sa 
všetko stvorenie, anjelský zbor i ľudské pokolenie. Ty si posvät- 
ný chrám a duchovný raj, ty si chvála panien. Z teba telo Boh 

prijal a Dieťaťom sa stal. On od vekov je naším Bohom. Tvoj 
život trónom učinil a lono tvoje nad nebesia rozšíril. Nad tebou, 
Milostiplná, raduje sa všetko stvorenie. Sláva tebe. 


K. Potichu: So svätým Jánom, prorokom, predchodcom a krsti- 
teľom, so svätými a vždy oslavovanými apoštolmi, so svätým ... 
ktorého pamiatku oslavujeme i so všetkými tvojimi svätými. 
Na ich príhovor, navštív nás, Bože. 

Spomeň si i na všetkých, čo zosnuli v nádeji na vzkriesenie 
pre život večný. 


Spomienka na živých: 


Za spásu, požehnanie a odpustenie hriechov služobníka Božie- 
ho...(meno) 


Spomienka na zosnulých: 


Prosíme ťa za pokoj a odpustenie trestov tvojho zosnulého slu- 
žobníka... (meno). Prideľ mu miesto v ríši svetla, kde niet sta- 
rosti, ani plaču, ani vzdychov, Bože náš. Tam ich uveď, kde žiari 


svetlo tvojej tváre. 


Rôzne úmysly: 


Ešte sa modlíme: Pamätaj, Pane, na svätú, všeobecnú a apoš- 
tolskú Cirkev, ktorú si rozšíril po všetkých končinách zeme. 
Udeľ jej pokoj, lebo si ju vytvoril z krve tvojho Pomazaného. 
Aj tento svätý chrám upevni do konca vekov. 

Spomeň si, Pane, na tých, ktorí ti priniesli tieto dary, i na tých, 
za ktorých ich obetovali, i na tých, ktorí ich obetovali, a splň 
ich prosby. 

Zhliadni, Pane, na darcov a dobrodincov tvojich svätých cirkví, 
aj na tých, čo pamätajú na chudobných. Odplať im hojnými 
nebeský mi darmi. Miesto pozemských daj im nebeské, miesto 
časných večné, miesto pominuteľných daj im nepominuteľné. 


Spomeň si, Pane, na tých, ktorí ti slúžia v samote a odlúčenosti 


a vedú čistý, kajúci a bezúhonný život. 

Pomáhaj, Pane, aj našim občianskym vrchnostiam dobre 
spravovať našu vlasť, aby sme pod ich vedením mohli viesť 
tichý a pokojný život, vo všetkej zbožnosti a počestnosti. 
Zhliadni, Pane, na prítomný ľud i na tých, ktorí sú pre riadne 
príčiny neprítomní. Zmiluj sa nad nimi i nad nami podľa svojho 
veľkého milosrdenstva. Ich domy naplň všetkým požehnaním. 
Ich manželstvá zachovaj v pokoji a jednomyseľnosti. Vychová- 
vaj dietky, vyučuj mládež, starým buď oporou, poteš malomy- 
seľných, zhromaždi rozptýlených, obráť zblúdilých vo viere 
a priveď ich do svojej svätej, všeobecnej a apoštolskej Cirkvi. 
Uzdrav tých, ktorí trpia od zlých duchov. Sprevádzaj a chráň 
pocestných. Buď oporou vdovám, ochraňuj siroty vysloboď za- 
jatých a uzdrav chorých. 

Bože, ujmi sa i všetkých, ktorí sú nešťastní, v ťažkých a nebezpeč- 
ných prácach, alebo akýmkoľvek iným spôsobom potrebujú 
tvoju pomoc a tvoje veľké milosrdenstvo. 


Pane, Bože náš, spomeň si na tých, čo nás milujú i na tých, čo 
nás nenávidia, i na tých, čo nás úbohých prosili o modlitbu, 
i na všetok svoj ľud. Všetkým preukáž svoje veľké milosrden- 
stvo a všetkým daj potrebné milosti k spáse. 


A keď sme na niekoho zabudli pre svoju nevedomosť alebo sla- 
bú pamäť alebo pre množstvo mien, spomeň si na neho ty sám, 
Bože. Každého znáš podľa veku i mena už z lona jeho matky. 
Pomáhaš, Pane, tým, ktorí potrebujú pomoc. Si nádej zúfalých, 
záchranca búrkou zmietaných, prístav pre plaviacich sa a lekár 
chorých. Buď všetko všetkým. Každého vidíš a znáš jeho dom, 
potreby i prosby. 

Ochraňuj, Pane, i naše mesto (obec), v ktorom žijeme, i všetky 
mestá a krajiny od hladu, pohrôm, zemetrasenia, záplav, pred 
ohňom, mečom a pred nepriateľskými útokmi i pred domácimi 
rozbrojmi. 

K. nahlas: Predovšetkým sa rozpamätaj, Pane, na nášho Svä- 
tého Otca (meno), veľkňaza všeobecnej Cirkvi, na nášho Otca 

biskupa (meno), a zachovaj ich svojim svätým cirkvám v pokoji, 
v bezpečnosti, pri dobrom zdraví, aby čím dlhšie spasiteľne 
účinkovali a verne hlásali slová tvojej pravdy. 


Ľ. I na všetkých i na všetko. 


K. potichu: Spomeň si, Pane, i na všetkých pravoverných bisku- 
pov, aby správne hlásali slová tvojej pravdy. Spomeň si, Pane, 
vo svojej nesmiernej dobrote a i na mňa úbohého. Odpusť mi 
všetky hriechy vedomé i nevedomé, aby si azda pre moje pokles- 
ky nezabránil milosti Svätého Ducha zostúpiť na predložené 
dary. Spomeň si, Pane, na kňazov, na všetok duchovný stav. 
Navštív nás, Pane, svojou milosťou a obdaruj nás svojimi hoj- 
nými darmi. Daj nám priaznivé a dobré počasie, blahodarný 
dážď, aby naša zem vydala hojnú úrodu. Celý rok nás sprevá- 
dzaj svojím požehnaním. Utíš každý nepokoj, zastav nedorozu- 
menia. Prijmi nás všetkých do svojho Kráľovstva a učiň nás 
synmi svetla, dietkami večného dňa. Pane, Bože, náš, daruj nám 
svoj pokoj a svoju lásku. Všetko si nám odovzdal. 


K. hlasite: A daj nám, aby sme ako jedny ústa a jedno srdce 
oslavovali a ospevovali tvoje prevznešené a veľkolepé meno — 
Otca i Syna i Svätého Ducha, teraz i vždycky i na veky vekov. 


Ľ. Amen. 


K. žehná ľud: NSMilosť veľkého Boha a Spasiteľa nášho Ježiša 
Krista nech je so všetkými vami. 


Ľ. I s duchom tvojím. 


K. Po spomienke na všetkých svätých znova a znova k Pánovi 
pomodlime sa. 


Ľ. Pane, zmiluj sa. (Po každej prosbe.) 


K. Nad obetovanými a vznešenými posvätnými darmi k Pánovi 
pomodlime sa. 


K. Aby ich nášláskavý Boh prijal ako ľúbeznú vôňu na svoj svätý 

nebeský oltár a zoslal nám božskú milosť a dar Svätého Ducha, 
k Pánovi pomodlime sa. 


K. Aby sme boli zbavení všetkého zármutku, hnevu a núdze, 
k Pánovi pomodlime sa. 


K. potichu: Bože náš, Bože Spasiteľu, nauč nás, ako by sme ti 
mali dôstojne ďakovať za prijaté dobrodenia, ktoré si nám ude- 
lil a stále udeľuješ. Bože náš, ktorý prijímaš tieto dary, očisť 
naše dušei telá od každej poškvrny. Nauč nás s úctivou bázňou 
konať tento posvätný úkon, aby sme s čistým svedomím mali 
podiel na prijímaní tejto sviatosti a zjednotili sa so svätým Te- 
lom a Krvou tvojho Pomazaného. A keď ich dôstojne prijmeme, 
budeme vo svojich srdciach hostiť živého Krista a staneme sa 
chrámom tvojho Svätého Ducha. 

Áno, Bože náš, kiež nikto z nás sa nedopustí svätokrádežného 
prijímania tejto prevznešenej nebeskej sviatosti a neochorie 
na duši i na tele pre jej hriešne prijatie. Ale pomáhaj nám až do 
posledného dychu nášho života dôstojne prijímať sviatosť 
nádeje, aby sme si zabezpečili večný život a láskavý výrok pri 
poslednom súde Kristovom, aby sme aj my sovšetkými svätými, 
v ktorých od večnosti máš svoje zaľúbenie, dostali podiel na 
tvojej večnej blaženosti, ktorú si pripravil tým, čo ťa milujú, 
Pane. 

Ekténia a Otčenáš ako u LJZ. str. 31. a nasl. 


K. Hlavy svoje pred Pánom skloňte. 
Ľ. Pred tebou, Pane. 


K. potichu: Vládca a Pane, štedrý Otče, Bože, prameň všetkej 
útechy, požehnaj tých, čo pred tebou skláňajú svoje hlavy. 
Posväť ich, zachovaj, posilni, upevni, chráň ich pred každým 
zlým skutkom a prispej im na pomoc vo všetkom dobrom. 
Pomôž im, aby bez odsúdenia mali účasť na týchto presvätých 
a životodarných tvojich Sviatostiach, aby prostrednictvom nich 
dosiahli odpustenie hriechov a získali milosť Svätého Ducha. 

K. hlasite: Pre milosrdenstvo... 

Všetko ostatné po modlitbu poďakovaciu ako u LJZ. 

K. potichu: Ďakujeme ti, Pane, Bože náš, za prijatie tvojich svä- 
tých, prečistých, nesmrteľných a nebeských sviatostí, ktoré si 
nám daroval, aby sme dobre robili, posvätili sa a uzdravili sa 
naše duše i telá. Vládca všetkých vecí, daj, aby prijatie Tela 
a Krvi tvojho Pomazaného upevnilo našu vieru, naplnilo nás 
úprimnou láskou, rozmnožilo našu múdrosť, uzdravilo naše 
duše i telá, zahnalo od nás všetky protivenstvá a pomohlo nám 
zachovávať tvoje prikázania, aby sme dobre obstáli na strašnom 
súde Kristovom. 


K. hlasite: Lebo ty si naše posvätenie. A tebe — Otcu i Synu i 
Svätému Duchu — vzdávame slávu teraz i vždycky i na veky 
vekov. 


Ľ. Amen. 
K. Rozíďme sa v pokoji... Pane, žehnáš tých... ako u LJZ. 


AA 


Ľ. Nech je meno Pánovo požehnané od teraz až na veky.(3) 


K. potichu: Kriste, Bože náš, nakoľko nám bolo možné, splnili 
sme a dokončili tajomstvo, ktoré si ustanovil. Pripomenuli sme 
si tvoju smrť, videli sme obraz tvojho vzkriesenia, s radosťou 
sme požili tvoj nehynúci pokrm. Ráč nám pomôcť, aby sme ho aj 
v budúcom veku mohli požívať. 

Z milosti tvojho večného Otca i svätého, dobrotivého a životo- 
darného tvojho Ducha, teraz i vždycky i na veky vekov. Amen. 


ZAKONČENIE 


K. Sláva tebe, Kriste Bože, nádej naša, sláva tebe. 
Ľ. Sláva Otcu... Pane, zmiluj sa... Pane požehnaj. 


K. Kristus, pravý Boh náš, (v nedeľu: ktorý zmítvychvstal), 
na príhovor prečistej svojej Matky, svätých slávnych a vždy 

chválených apoštolov, (svätého, ktorého je chrám i deň...) a svätého 
Otca nášho Bazila Veľkého, ctihodných a zbožných Otcov na- 
šich a všetkých svätých, pretože je dobrý a miluje nás, nech 
sa nad nami zmiluje a spasí nás. 

Ľ. Amen. 


K. Požehnanie Pánovo jeho milosť a láska nech zostúpi na 
vás teraz i vždycky i na veky vekov. 


Ľ. Amen. 


MENLIVÉ ČASTI SV. LITURGIE 
NA RÔZNE ÚMYSLY 


VZÝVANIE POMOCI SV. DUCHA 


Vo veľkej ekténii po ,,Za cestujúcich: 


Aby požehnal dobrý úmysel a dielo svojho služobníka a láskavo 
dovolil toto dielo dobre započať a silou, pôsobením a milosťou 
presvätého Ducha bez prekážky na slávu Božiu šťastne dokončiť, 
k Pánovi pomodlime sa. 


Aby poslal anjela strážcu tomuto dielu i tým, čo na ňom budú 
pracovať, aby ho chránil od všetkých protivenstiev a úkladov 
viditeľných i neviditeľných nepriateľov a silou, pôsobením a mi- 
losťou Svätého Ducha dal mu svoje požehnanie, k Pánovi po- 
modlime sa. 


Tropár, hl. 2: 


Stvoriteľ všetkých vecí, — ty svojou múdrosťou riadiš vesmír. 
— Preto požehnaj dielo, ktoré k tvojej cti začíname. — Chráň 
nás od každého nešťastia, lebo ty jediný si všemohúci — a nás 
dokonale miluješ. 


Kondák, hl. 6: 


Všemohúci Bože, — rýchle prichádzaš na pomoc a veľmi po- 
máhaš. — Aj nám teraz prispej svojou milosťou, — posilni nás 
svojím požehnaním, — aby sme s pomocou Svätého Ducha 


54 


úspešne dokončili svoje dielo, — lebo ako silný Boh všetko mô- 
Žeš. 


Prokimen, hl. 4: 


Nech zažiari nad nami dobrota nášho Boha. Nech našej práci 
udelí zdar. 

Čítanie z listu sv. apoštola Pavla Filipanom. (2, 12-16). 
Evanjelium podľa Jána. (14, 13-19) 

Povedal Pán svojim učeníkom: Čokoľvek budete prosiť v mo- 
jem mene, urobím, aby Otec bol oslávený v Synovi. Keď budete 
teda niečo prosiť v mojom mene, urobím to. Ak ma milujete, 
zachovávajte moje prikázania. A ja budem prosiť Otca a dá vám 
iného obhajcu, aby bol na veky s vami — Ducha pravdy, ktorého 
svet nemôže prijať, pretože ho nevidí, ani nepozná. Vy ho však 
poznáte, pretože bude pri vás a bude vo vás. Neopustím vás ako 
siroty, vrátim sa k vám. Ešte trocha a svet ma už neuvidí, ale 
vy ma uvidíte, lebo žijem a aj vy budete žiť. V ten deň poznáte, 
že ja som vo svojom Otcovi a vy vo mne a ja vo vás. 


Úpenlivé prosby: 


Pane, Bože náš, zhliadni svojím milostivým okom na svojich 
služobníkov..., ktorí s dôverou sa k tebe utiekajú. Vypočuj 
láskavo ich prosby, požehnaj ich dobrý úmysel a dielo, aby ho 
dobre započali a bez prekážky na tvoju slávu ho dokončili. 
Prosíme ťa, štedrý Kráľ a všemohúci Vládca, vyslyš nás a zmiluj 
sa. 


Prikazuješ, Pane, aby sme všetko robili na tvoju slávu, preto daj 
požehnanie svojim služobníkom, aby úspešne zakončili svoje 
dielo. Daruj im zdravie a životný úspech. Prosíme ťa, láskavý 
Spasiteľ a štedrý Tvorca, vyslyš nás a zmiluj sa. 


Pričasten: 


Maj zaľúbenie v Pánovi a dá ti, čo si tvoje srdce žiada. 


EE r: 


POĎAKOVANIE ZA DOBRODENIA. 


Vo veľkej ekténii po „Za cestujúcich...“ 


Aby milostivo prijal na svoj nebeský oltár ďakovné modlitby 
svojich služobníkov a láskavo sa nad nami zmiloval, k Pánovi 
pomodlime sa. 


Aby nepohrdol podakovaním svojich nehodných služobníkov, 
ktoré mu s pokorným srdcom za prijaté dobrodenia prinášame, 
ale aby mu bolo príjemné ako vôňa kadidla, k Pánovi pomodli- 
me sa. 


Tropár, hl. 4: 


My, tvoji nedôstojní služobníci, Pane, — vrúcne ti ďakujeme 
za prijaté dobrodenia, — ktoré si nám preukázal. — Oslavujeme 
ťa achválime — a s pokornou úctou ti spievame: — Sláva tebe, 
dobrotivý Vládca. 


Kondák, hl. 3: 


Hoci sme neužitoční služobníci, Kriste, — obdaril si nás hojnými 
milosťami. — Teraz k tebe prichádzame — a vrúcne vďaky ti 
vzdávame. — Velebíme ťa ako svojho dobrodincu. — Sláva tebe, 
štedrý Bože. 


Prokimen, hl. 4: 


Spievať budem Pánovi, ktorý mi preukázal dobrodenie a velebiť 

tvoje meno, Najvyšší. 
Čítanie z listu sv. apoštola Pavla Kolosanom. (3, 16:17.) 


Bratia, slovo Kristovo nech vo vás bohato prebýva. Múdro sa 
navzájom poučujte a napomínajte. Vďačným srdcom spievajte 
Bohu žalmy, chválospevy a duchovné piesne. A čokoľvek robíte 
slovom alebo skutkom, všetko konajte v mene Pána Ježiša Krista, 
ďakujúc jeho prostredníctvom Bohu Otcu. 

Evanjelium podľa Lukáša. (1, 46-55.) 

Povedala Mária: Velebí duša moja Pána a zaplesal duch môj 
v Bohu, Spasiteľovi mojom, lebo zhliadol na poníženosť služobni- 
ce svojej, pretože, hľa, odteraz blahoslaviť ma budú všetky po- 
kolenia. Veľké veci mi urobil Mocný a sväté je meno jeho. A je- 
ho milosrdenstvo z pokolenia na pokolenie s tými, čo sa ho boja. 
Dokázal silu svojím ramenom, navnivoč obrátil pyšných pre 
zmýšľanie ich sfdc. Mocnárov zosadil z trónov a povýšil poní- 
žených. Hladných nasýtil dobrými vecami a boháčov prepustil 
naprázdno. Ujal sa Izraela, služobníka svojho, pamätlivý mi- 
losrdenstva, ako hovorieval naším otcom — Abrahámovi a jeho 
potomstvu na veky. 


Úpenlivé prosby: 

Spasiteľ a Vládca, vrúcne ti ďakujeme za dobrodenia, ktoré si 
nám preukázal. Pokorne pred tebou padáme, oslavujeme ťa 
a vrúcne voláme: Vo svojom veľkom milosrdenstve zbav svo- 
jich služobníkov od všetkého zla a splň naše pokorné prosby. 
Úpenlivo prosíme, vyslyš nás a zmiluj sa. 

Ako si doteraz, Pane, vypočul prosby svojich služobníkov a uká- 
zal si na nich svoju dobrotu, tak aj v budúcnosti neprehliadni 
naše želania, ale splň na svoju slávu všetky naše prosby. Ukáž 
nám svoje bohaté milosrdenstvo a zahlaď naše neprávosti. 
Prosíme ťa, vyslyš nás a zmiluj sa. 


Pričasten: 


Nech je velebený Boh, ktorý neodmietol moju prosbu, ani mi 
neodoprel svoje milosrdenstvo. Aleluja. 
NA KAŽDÚ POTREBU. 


Tropár, hl. 6: 


Zmiluj sa nad nami, Pane, zmiluj sa nad nami, — lebo nijakú 

inú záštitu nemáme. — Len touto modlitbou k tebe, Vládca, 
voláme, — my, tvoji hriešni služobníci, — zmiluj sa nad nami. 


Kondák, hl. 6: 


Pane, zmiluj sa nad nami, lebo v teba dúfame. — Nehnevaj sa 


veľmi na nás. — Nespomínaj naše neprávosti, — ale zhliadni 
na nás láskavo — a zbav nás našich nepriateľov, — lebo ty si 
náš Boh a my sme tvoj ľud. — Všetci sme dielom tvojich rúk 


— a vzývame tvoje meno. 


Bohorodičník, hl. 6: 


Požehnaná panenská Bohorodička, — otvor nám bránu milo- 
srdenstva. — Nedaj zahynúť nám, čo v teba dúfame, — ale zbav 
nás všetkých bied, — lebo ty si spása kresťanského ľudu. 


Prokimen, hl. 4: 


Pane, vyslyš moju modlitbu. Pre svoju vernosť vypočuj moju 
úpenlivú prosbu. 


Čítanie z listu sv. apoštola Pavla Filipanom. (4, 4-9.) 


Bratia, vždy sa radujte v Pánovi! Opakujem: Radujte sa v Pá- 
novi. Buďte ku všetkým láskaví, lebo Pán je blízko. O nič sa 
úzkostlivo nestarajte, ale dobrorečte Bohu, predkladajte mu 
svoje žiadosti v ustavičných modlitbách a prosbách! A pokoj 
Boží, ktorý prevyšuje každú predstavu, bude hájiť vaše srdcia 
a vaše mysle v Kristu Ježišovi. Inak, bratia, myslite len na to, 
čo je pravdivé a šľachetné, čo je spravodlivé a čisté, čo je milé 
a čestné, čo je čnostné a chválitebné. Robte to, čo ste sa naučili 
odo mňa, čo ste tak prijali, počuli a videli. A Boh pokoja bude 
s vami. 


Evanjelium podľa Matúša. (7, 7-11.) 


Povedal Pán svojim učeníkom: Proste a dá sa vám. Hľadajte 
a nájdete. Klopte a otvorí sa vám. Lebo každý, kto prosí, dostane: 

každý, kto hľadá, nájde a každému, kto klope, otvoria. Lebo 
či by sa našiel medzi vami človek, čo by dal svojmu synovi ka- 
meň, keď ho prosí o chlieb? Alebo keby pýtal rybu, či by mu dal 
hada? Keď teda vy, hoci ste zlí, viete dobré dary dávať svojim 
deťom, o čo skôr dá váš Otec, ktorý je na nebesiach, dobré veci 
tým, čo ho prosia. 

Úpenlivé prosby: 

Pane, Bože náš, vypočuj naše modlitby a prosby a zmiluj sa 
nad svojím služobníkom... Splň jeho prosby a odpusť mu všetky 
hriechy. Prijmi na svoj nebeský oltár jeho modlitby a dobré 
skutky. Zachráň ho od všetkých nepriateľov, nešťastia, núdze 
a zármutku. Udeľ mu zdravie a dlhý život. Vrúcne ťa prosíme, 
vyslyš nás a zmlluj sa. 

Dobrotivý Vládca, zhliadni milostivo na svojho služobníka 
a vypočuj naše prosby, ktoré ti s vierou predkladáme, lebo ty si 
povedal: Proste a dá sa vám. Preto aj my, hoci sme nehodní, 
dúfame v tvoju milosť a prosíme: splň želania a prosby svojho 
služobníka. Udeľ mu pokoj a zdravie. Prosíme ťa, vyslyš nás 
a zmiluj sa. 


ZA CHORÝCH 


Vo veľkej ekténii po: „Za cestujúcich...“ 


Za odpustenie hriechov chorého služobníka Božieho k Pánovi 
pomodlime sa. 


Aby uhasil horúčku, zmiernil bolesti a vyliečil jeho chorobu, 
k Pánovi pomodlime sa. 


Aby ho na slávu svojho mena naplnil darmi Svätého Ducha 
a chránil ho pred každou chorobou a bolesťou, k Pánovi po- 
modlime sa. 

Tropár, hl. 2: 


Zostúp z nebeských výšin, Kriste, — a navštív svojho trpiaceho 
služobníka. — Zbav ho útrap a choroby. — Daj mu vstať z bo- 
lestnej postele, — aby s pomocou Bohorodičky velebil teba, — 
ktorý nás opravdu miluješ. 


Kondák, hl. 2: 


Navštív, milosrdný Kriste, chorého... a zbav ho ťažkej nemoci. 
— Uzdrav ho, ako si uzdravil svokru Petrovu i porazeného. 
— Ty si prijal naše bolesti a trápenia, — lebo si všemohúci 
a plný dobroty. 


Prokimen, hl. 7: 


Zmiluj sa nado mnou, Pane, lebo som chorý, a uzdrav ma. 


Čítanie z listu sv. apoštola Jakuba. (5, 14-16.) 


Bratia, ak je niekto z vás chorý, nech si povolá starších Cirkvi. 
Nech sa modlia nad ním a nech ho pomažú olejom v mene Pá- 
novom. Modlitba viery zachráni chorého. Pán ho pozdvihne 
a odpustí mu, ak sa dopustil hriechov. Vyznávajte sa teda druh 
druhovi z hriechov a druh za druha sa modlite, aby ste boli 
uzdravení. Mnoho zmôže a veľmi je účinná modlitba spravodli- 
vého. 


Evanjelium podľa Lukáša. (14, 1-6.) 


V tom čase vstúpil Ježiš do domu ktoréhosi popredného farizeja 
jesť chlieb. Bola sobota a oni ho pozorovali. A hľa, bol pred ním 
akýsi človek, čo mal vodnatieľku. Tu prehovoril Ježiš a povedal 
farizejom a zákonníkom: „Či slobodno v sobotu uzdraviť alebo 
nie?“ Oni však mlčali. On ho teda uzdravil a prepustil. A po- 
vedal im: „Keď niekomu z vás syn alebo vôl padne do studne, 
či ho nevytiahne hneď v sobotný deň?“ A nemohli mu na to 
odpovedať. 

Úpenlivé prosby: 

Lekár duše i tela, pokorne sa ti klaniame a vrúcne ťa prosíme, 
uzdrav svojho služobníka... Zbav ho telesných bolestí a dušev- 
ných útrap. Odpusť mu hriechy. Posilni ho a daj mu vstať z bo- 
lestnej postele. Prosíme ťa, vyslyš nás a zmiluj sa. 

Pane, nechceš smrť hriešnika, ale aby sa obrátil a žil. Preto sa 
zmiluj aj nad svojím služobníkom ..... Uzdrav ho a zbav 
bolestí. Vráť mu dokonalé zdravie. Prosíme ťa, vyslyš nás a zmi- 
luj sa nad nami. 


Pričasten: 
Uzdrav ma, Pane, lebo som sa veľmi naľakal vo svojej nemoci. 
Náramne sa zdesila moja duša. Aleluja. 


ZA CESTUJÚCICH. 


Vo veľkej ekténii po „Za cestujúcich...“ 


Aby sa zmiloval nad svojím služobníkom..., odpustil mu hriechy 
a požehnal jeho cestu, k Pánovi pomodlime sa. 


Aby ho na cestách chránil pred každým nebezpečenstvom a ú- 
kladmi zlého ducha a šťastne priviedol k cieľu a dožičil mu 
pokojný návrat, k Pánovi pomodlime sa. 


Tropár, hl. 2: 

Ty si cesta a pravda, Kriste. — Preto pošli svojho anjela, — aby 
sprevádzal na cestách tvojho služobníka ako Rafael viedol Tobiá- 
ša. — Nech ho chráni od zlého a utvrdzuje vdobrom — s tvo- 
jou pomocou, láskyplný Bože. 


Kondák, hl. 2: 


Ty sám, Spasiteľ, si sprevádzal Lukáša a Kleofáša na ceste do 
Emauz. — Teraz sa ujmi aj svojho služobníka... Chráň ho na 

cestách a upevní ho v dobrom, — lebo ty môžeš všetko, čo 
len chceš. 


Prokimen, hl. 4: 


Pane, ukáž mi cestu, ktorou mám kráčať. Veď k tebe dvíham 
svoju dušu. 


Čítanie z druhého listu sv. ap. Pavla Korinťanom. (11, 25-29.) 


Bratia, bol som často na cestách, v nebezpečenstvách na riekach, 
v nebezpečenstvách pred zbojníkmi, v nebezpečenstvách pred 
vlastným rodom, v nebezpečenstvách pred pohanmi, v nebez- 
pečenstvách v meste, v nebezpečenstvách na púšti, v nebezpe- 
čenstvách na mori, v nebezpečenstvách medzi falošnými brat- 
mi. Žijem v trude a námahe, v ustavičnom bdení, o hlade a smä- 
de, často bez jedla, na zime a v nahote. Okrem toho deň po deň 
doliehajú na mňa aj starosti o všetky cirkvi. Veď, kto je slabý, 
aby som nebol slabý s ním! Kto trpí pohoršenie, aby to aj mňa 
nebolelo. 


Evanjelium podľa Matúša. (10, 7-15.) 


Povedal Pán svojim učeníkom: Na svojej ceste ohlasujte: Pri- 
blížilo sa Kráľovstvo nebeské! Chorých uzdravujte, mftvych 
krieste, malomocných očisťujte, diablov vyháňajte! Zadarmo ste 
dostali, zadarmo dávajte! Neberte si do svojich opaskov zlato, 
ani striebro, ani peniaze, ani kapsu na cestu, ani dva obleky, 
ani obuv ani palicu, lebo hoden je robotník svojho pokrmu. Do 
ktorého mesta alebo mestečka prídete, dopytujte sa, kto je vňom 
vás hodný. Tam ostaňte, až kým neodídete. A keď vstúpite do 
domu, pozdravte ho: Pokoj tomuto domu! Ak ten dom je toho 
hodný, váš pokoj nech príde naň, ale ak je toho nie hodný, váš 
pokoj nech sa vráti k vám. A kto by vás neprijal, ani nevypočul 
vašu reč, pri svojom odchode z takého domu alebo mesta otraste 
si prach z nôh! Veru, hovorím vám, ľahšie bude v deň súdu kra- 
jine Sodomčanov a Gomorčanov ako tomuto mestu. 

Úpenlivé prosby: 


Pane, ty riadiš cesty každého človeka, — vzhliadni vo svojej 
dobrote aj na svojho služobníka... Odpusť mu všetky hriechy. 
Sprevádzaj ho na cestách a dopraj mu šťastný návrat. Prosíme 
ťa, vyslyš nás a zmiluj sa. 

Na ceste do Emauz si, Pane, sprevádzal Lukáša a Kleofáša. 
Svojím požehnaním a milosťou sprevádzaj aj svojho služob- 
níka..., aby svoju cestu konal na česť a slávu tvojho svätého 
mena a šťastne sa vrátil. Vyslyš nás a zmiluj sa. 


Pričasten: 


Ukáž mi, Pane, svoje cesty a spravuj ma svojou pravdou. 
Aleluja. 


ZA MIER. 


Tropár, hl. 6: 


Riekol si, Pane, svojim apoštolom: — „Pokoj vám zanechávam, 
— svoj pokoj vám dávam.“ — Preto udeľ mier aj našim dňom. — 
Odvráť od nás rozbroje a vojny, — aby sme ti pokojne slúžili — 
a tvoju dobrotu velebili. 


Kondák, hl. 6: 


Kriste, ty si náš pokoj. — K tebe svoje ruky spíname, — k tebe 
vrúcne voláme: — Nehľaď na množstvo našich hriechov, — ale 
vyslyš prosby svojich služobníkov. — Na príhovor svojej pa- 
nenskej Rodičky — odvráť od nás nepokoje, vzbury, hlad a utr- 
penia vojny. — Daj trvalý pokoj našej vlasti, — láskyplný Spa- 
siteľ. 


Prokimen, hl. 4: 


Tichí budú vlastniť zem a potešia sa bohatstvom pokoja. 

Čítanie z listu sv. apoštola Pavla Rimanom. (12,14—18.) 


Bratia, dobrorečte tým, čo vás prenasledujú. Dobrorečte a ne- 
preklínajte. Radujte sa s radujúcimi a plačte s plačúcimi. 
Buďte napospol jednomyseľní! Nezmýšľajte vysoko, ale buďte 
naklonení nízkym! Nepokladajte sa za múdrych! Nikomu sa 
neodplácajte zlým za zlé, ale usilujte sa konať dobré, a to tak 
pred Bohom, ako aj pred všetkými ľuďmi. Nakoľko je možné 
a nakoľko to závisí od vás, majte pokoj so všetkými ľuďmi. 


Evanjelium podľa Jána. (20,19—23.) 


Večer, prvého dňa v týždni prišiel Ježiš ta, kde sa učeníci zhro- 
maždili a zatvorili dvere zo strachu pred Židmi. Postavil sa 
doprostred a povedal im: „Pokoj vám!“ A keď to povedal, uká- 
zal im ruky aj bok. I zaradovali sa učeníci, keď uvideli Pána. 
Tu im Ježiš znova povedal: „Pokoj vám!“ Ako mňa poslal Otec, 
tak aj ja posielam vás. Keď to dohovoril, dýchol na nich a pove- 
dal:,„Prijmite Ducha Svätého. Ktorým odpustíte hriechy, odpúš- 
ťajú sa im, ktorým zadržíte, zadržia sa im.“ 


Úpenlivé prosby: 


Pane, Bože náš, zhliadni na našu poníženosť a vyslyš úpenlivé 
prosby svojho ľudu, odvráť od nás spravodlivý hnev a zmiluj sa 
nad nami. 


Neopusť, Pane, svoje stádo a nevydávaj nás do rúknašich nepria- 
teľov. Zošli nám z nebeských výšin svoju pomoc. Chráň svojich 


verných, hoci nedôstojných svojich služobníkov. Udeľ nám doko- 
nalý pokoj. Prosíme ťa, vyslyš nás a zmiluj sa. 


Pričasten: 


Pán dá silu svojmu ľudu. Pán požehná svoj ľud pokojom. 
Aleluja. 

V DOBE PRÍRODNÝCH KATASTRÓF. 


Tropár, hl. 2: 


Netrestaj nás, Pane, vo svojom hneve, — veď sme len prach 
a popol. — Naše duše sú obťažené neprávosťami. — Zmiluj sa 
nad nami a nedaj nám zahynúť. — Preukáž nám svoje milosr- 
denstvo. 


Kondák, hl. 2: 


Hrôzy smrti nás obkľúčili, Pane, — a temnota nás zahalila. — 
Pred plameňom tvojho hnevu ako vosk sa roztápajú naše dni. — 
Odvráť od nás svoj spravodlivý hnev — a zachovaj náš život, — 
aby sme svojím pokáním velebili tvoje milosrdenstvo. 


Prokimen, hl. 7: 


Nekarhaj ma v svojom hneve, Pane, a netrestaj ma v svojom 
rozhorčení. 


Čítanie z listu sv. apoštola Pavla Židom. (12,6—13.) 


Bratia, koho miluje Pán, toho tresce a prútom šibe syna, kto- 
rého má rád. Vytrvajte v tejto prísnej výchove! Boh s vami zachá- 
dza ako so synmi. A ktorého syna by otec takto nevychovával? 
Všetci ste podrobení tejto prísnej výchove. Veď keby vás takto 
nevychovával, ani by ste neboli jeho praví synovia, ale iba cu- 
dzoložňatá. A potom aj naši telesní otcovia nás karhávali, a cti- 
li sme siich. Nemáme sa azda tým viac podrobiť Otcovi duchov, 
aby sme dosiahli život? Tamtí nás vychovávali len na krátky 
čas, ako uznávali za potrebné, ale on pre naše trvalé dobro, 
aby sme sa stali účastnými na jeho svätosti. 


Evanjelium podľa Matúša. (24,29—30,42.) 


V tom čase povedal Ježiš: Hneď po súžení týchto dní slnko sa 
zatmie, mesiac nevydá svetlo, hviezdy budú padať z neba a pev- 

nosti nebies sa otrasú. Vtedy sa ukáže znamenie Syna človeka na 
nebi a kvíliť budú všetky národy sveta a uzrú Syna človeka pri- 
chádzať na oblakoch neba s veľkou mocou a velebnosťou. 
Bedlite teda, lebo neviete, v ktorú hodinu príde váš Pán. 


Úpenlivé prosby: 

Zhrešili sme, Pane, a neprávosti sme páchali. Preto nás posti- 
hol tvoj spravodlivý hnev. Teraz hľadáme útočište u teba, milo- 
srdný Bože, a pokorne ťa prosíme, nedaj nám zahynúť. Vyslyš 
naše prosby a zmiluj sa nad nami. 

Pamätaj, Pane, že sme len telo duchom oživené, slabé a nestále. 
Preto odvráť od nás svoj spravodlivý hnev. Zbav nás po- 
hrôm a nešťastia. Vyslyš nás a zmiluj sa nad nami. 


Pričasten: 


Zhliadni na mňa a zmiluj sa nado mnou, ako sa zmilovávaš nad 
tými, ktorí milujú tvoje meno. Aleluja. 


V DOBE SUCHA. 


Vo veľkej ekténii po „„,Za cestujúcich...“ 

Aby nespomínal hriechy a neprávosti svojho ľudu a odvrátil 
od nás svoj spravodlivý hnev a neumoril nás hladom a smädom, 
k Pánovi pomodlime sa. 

Aby v svojom spravodlivom hneve nezahubil svoj ľud, ale aby 
zoslal blahodarný dážd našej zemi, k Pánovi pomodlime sa. 


Tropár, hl. 2: 


Pokry, Pane, oblohu mrakmi — a zošli nám potrebný dážď, — 
aby tvojim služobníkom priniesla zem hojnú úrodu — a nasýtila 
všetko živé na zemi — na príhovor Bohorodičky i všetkých svä- 
tých. 

Kondák, hl. 6: 


Tvorca a Živiteľ náš, — Darca všetkého dobra, — pred tebou 
padáme na kolená — a vrúcne ťa prosíme: — Odpusť nám naše 
hriechy, — odvráť od nás svoj spravodlivý hnev. — Daj našej 
zemi potrebný dážd, lebo si dobrý a plný milosrdenstva. 


Prokimen, hl. 4.: 
Napoj zem vlahou a rozmnož jej úrodu. 
Čítanie z listu sv. apoštola Jakuba. (5,7—0.) 


Bratia, len buďte trpezliví až do príchodu Pánovho. Pozrite, 
roľník čaká na vzácnu úrodu zeme a je trpezlivý, kým sa jej ne- 
dostane jarného a jesenného dážďa. Aj vy buďte trpezliví, posil- 
nite si srdcia, lebo príchod Pánov sa priblížil. Nežalujte sa, bratia, 
druh na druha, aby ste neboli súdení. Hľa, Sudca je predo dver- 
mi. 

Evanjelium podľa Lukáša. (4,24—27.) 

Povedal Pán Židom: „Veru, hovorím vám, ani jeden prorok nie 
je vzácny vo svojej otčine. Naozaj, vravím vám, mnoho vdov 
žilo v Izraeli za čias Eliášových, keď bolo zatvorené nebo na tri 
roky a šesť mesiacov, takže veľký hlad nastal po celej zemi, ale 
ani k jednej z nich nebol poslaný Eliáš, iba do Sarepty Sidonskej 
k žene vdove. A mnoho malomocných žilo v Izraeli za proroka 
Elizeja, ale ani jeden z nich nebol očistený okrem Námana 
Sýrskeho. 


Úpenlivé prosby: 

Pane, ty privádzaš oblaky od končín zeme: prikáž im, aby nám 
dali potrebný dážď a našej zemi plodonosnú rosu. Vyslyš nás 
a zmiluj sa nad nami. 

Svojmu slnku prikazuješ svietiť na dobrých i zlých a posielaš 
dážď spravodlivým i hriešnikom: zhliadni na nás a naplň našu 
zem potrebnou vlahou. Vyslyš nás a zmiluj sa nad nami. 


„A 


Pričasten: 


Spustil si hojný dážď na svoje dedičstvo, Bože, a zotavil si jeho 
úrodu. Aleluja. 


V DOBE VEĽKÝCH DÁŽĎOV. 


Vo veľkej ekténii po ,„Za cestujúcich...“ 

Aby prikázal oblakom, nech prestanú prinášať nadmerné dáž- 
de, a mrakom, nech sa rozostúpia, aby zažiarilo slnko, k Pánovi 
pomodlime sa. 

Aby zachoval svoj ľud, zvieratá i túto zem a nedovolil dáždďom 
zničiť úrodu, k Pánovi pomodlime sa. 


Tropár, hl. 2: 

Bože, s láskou zhliadni na svoj ľud, — hoci sa proti tebe previ- 
nil, — ale teraz činí pokánie — a v pokore padá pred tebou na 
kolená. — Zmiluj sa nad ním a zbav ho svojho spravodlivého 
hnevu — na príhovor Bohorodičky, láskavý Pane. 


Kondák, hl. 2: 
Vládca, nezavrhni celkom svoj nešťastný ľud. — Neodopri mu 
svoje milosrdenstvo. — Vo svojej nevyspytateľnej dobrote 


vyslyš naše prosby. — Zbav nás nadmerných dážďov, — lebo 
len v teba skladáme svoju nádej. 


Prokimen, hl. 4: 


Zachráň ma, Bože, lebo voda mi vystúpila až po krk. 
Čítanie z listu sv. apoštola Pavla Rimanom. (8,22—27.) 
Bratia, vieme, že všetko stvorenie spoločne vzdychá a spoločne 


sa zvíja v bolestiach až doteraz. A nie len ono, ale aj my sami, 
ktorí máme prvotiny Ducha, aj my sami v sebe stenáme a oča- 


spe 

kávame synovstvo Božiei vykúpenie svojho tela. Lebo v náde- 
ji sme boli spasení. A nádej, ktorú by sme videli splnenú, nebola 
by nádejou. Veď čo niekto vidí, načo by v to dúfal? Ale ak máme 
nádej v to, čo nevidíme, to musíme trpezlivo očakávať. Sám 
Duch prichádza na pomoc nám slabým. My totiž nevieme ani 
len to, za čo sa máme náležite modliť. Ale Duch sa za nás pri- 
hovára nevysloviteľným vzdychaním. A ten, ktorý skúma srd- 
cia, vie, aký je úmysel Ducha, že sa totiž tak prihovára za svä- 
tých, ako je vôľa Božia. 


Evanjelium podľa Matúša. (6,5—8.) 


Povedal Pán svojim učeníkom: Keď sa modlíte, nebuďte ako 
pokrytci, ktorí sa s obľubou stojačky modlievajú po synagó- 
gach a na rohoch ulíc, aby sa ukázali ľudom. Veru, hovorím vám, 
dostali už svoju odmenu. Ale keď sa ty chceš modliť, zájdi do 
svojej komôrky, zatvor za sebou dvere a tak sa modli k svojmu 
Otcovi, ktorý býva v skrytosti. Tvoj Otec vidí v skrytosti a od- 
mení ťa. Pri modlitbe nehovorte mnoho ako pohania! Myslia si, 
že budú vypočutí pre množstvo svojich rečí. Nepripodobňujte sa 
im. Veď váš Otec vie, čo potrebujete, prv ako by ste ho prosili. 


Upenlivé prosby: 
Pane, Bože náš, veľmi sme sa previnili a zvolali sme na seba 


tvoj spravodlivý trest. Ale zmiluj sa nad svojím nešťastným 
ľudom. Odvráť od nás svoj hnev a zmiluj sa nad nami. 


Nedopusť, Pane, aby voda zaplavila našu úrodu, ale vo svojej 
dobrote prikáž, aby prestali nadmerné dážde a zasvietilo bla- 
hodarné slnko. Vyslyš nás, všemohúci Vládca, a zmiluj sa nad 
nami. 


ZA ZOMRELÝCH. 


Tropár, hl. 8: 


Hlbinami múdrosti milostivo všetko spravuješ. — A čo je 
osožné, všetkým dávaš jedine ty, Stvoriteľu. — Daj, Pane, odpo- 
činutie duši služobníka svojho,— lebo svoju nádej zložil v teba, — 
Tvorcu i Živiteľa a Boha nášho. 


Kondák, hl. 8: 

So svätými upokoj, Kriste, — dušu služobníka svojho — tam, 
kde niet bolesti, ani zármutku, ani stonu, — ale život neko- 
nečný. 


Bohorodičník, hl. 8: 


V tebe máme hradbu a prístav — i blahoprajnú orodovnicu 
u Boha, ktorého si porodila, — panenská Bohorodička, spasenie 
veriacich. 


Prokimen, hl. 6: 
Duše ich budú prebývať v šťastí. 
Z prvého listu sv. apoštola Pavla Solúnčanom. (4,13—18.) 


Nechcem, bratia, aby ste nevedeli, ako je to so zosnulými, žeby 
ste sa nezarmucovali ako tí, čo nemajú nijakej nádeje. Ako verí- 
me, že Ježiš zomrel a vstal zmftvych, tak veríme, že Boh tých, 
čo zosnuli v Ježišovi, privedie s ním. A hovorím vám slovami 
Pána: My, čo zostaneme nažive až do príchodu Pánovho , 
nepredídeme tých, čo už zosnuli. Keď totiž sám Pán zostúpi 
z nebies, len čo zaznie povel a hlas archanjela a hlahol Božej 
trúby, najprv vstanú z hrobov tí, čo zosnuli v Kristovi, a my, 
čo budeme ešte nažive, spolu s nimi budeme potom v oblakoch 
uchvátení do vzduchu v ústrety Pánovi. Potom už budeme navždy 
s Pánom. 

Evanjelium podľa Jána. (6,40—48.) 

V tom čase povedal Ježiš Židom: „Ja som chlieb života. Kto 
prichádza ku mne, nebude lačnieť, a kto verí vo mňa, nikdy ne- 
bude smädný. Ale ako som vám povedal: Aj ste ma videli a ne- 
veríte! Všetko, čo mi dáva Otec, príde ku mne. A toho, čo príde 
ku mne, neodoženiem. Veď som nezostúpil preto z neba, aby 
som konal svoju vôľu, ale vôľu toho, ktorý ma poslal. A vôľa 
toho, ktorý ma poslal, je, aby som nič nestratil z toho, čo mi dal, 
ale aby som všetko vzkriesil v posledný deň. 


Pričasten: 


Blažení, ktorých si vyvolil a prijal, Pane. A ich pamiatka od 
pokolenia do pokolenia. Aleluja. 


ZA LÁSKU A ODSTRÁNENIE NENÁVISTI. 


Vo veľkých prosbách po ekténii ,,Za cestujúcich...“ 


Aby milosťou Svätého Ducha zasial a hlboko zakorenil v našich 
srdciach nové prikázanie svojho Nového zákona, aby sme sa 
navzájom milovali a nehľadali len svoj prospech, ale to, čo je na 
slávu Božiu a prospech blížneho, k Pánovi pomodlime sa. 


Aby z našich sfdc dokonale vyplel nenávisť, závisť, nevraživosť 
a všetky zlé vášne, ktoré ničia bratskú lásku a zasial do nich 
hlbokú úctu k blížnym, k Pánovi vrúcne pomodlime sa. 

Aby sme nemilovali svet a čo je jeho, ale aby sme si úprimnou 
láskou zamilovali Boha a jeho slávu, aby sme mali na mysli 
prospech blížnych, ich spásu a svoje oči aby sme upierali k bo- 
hatstvám na nebesiach a túžili po nich, k Pánovi pomodlime sa. 


Tropár, hl. 2: 

Kriste, ty si svojich apoštolov spojil putom lásky. — Aj nás, ver- 
ných, pripútaj k sebe láskou, — aby sme mali zaľúbenie v tvo- 
jich prikázaniach — a s pomocou teba i Bohorodičky — aby sme 
sa navzájom vrúcne milovali — a poklesky si odpúšťali. 


BANÁN LA 

Kondák, hl. 5: 

Kriste Bože, náš dobrodinec, — svojou láskou zapáľ naše srd- 
cia. — Svetlom svojej dobroty rozptýľ temravy hnevu, pýchy 
a závisti, — lebo poškvrňujú našu dušu. — Naplň nás úctou 
k našim blížnym, — lebo si dobrý a všetkých nás miluješ. 


Prokimen, hl. 7: 

Milujem ťa, Pane, moja sila. Pán je moja opora a moje úto- 
čište. 

Čítanie z listu sv. apoštola Pavla Efezanom. (1,3-6.) 

Bratia, nech je požehnaný Boh a Otec nášho Pána, Ježiša Krista. 
On nás v Kristovi požehnal všetkým duchovným požehnaním 
v duchovných veciach. V ňom si nás ešte pred stvorením sveta 
vyvolil, aby sme boli pred ním svätí a bezúhonní. Z lásky, podľa 
milostivého rozhodnutia svojej vôle, predurčil nás, aby sme mu 
boli synmi v Kristu Ježišovi, aby sme zvelebovali slávu jeho mi- 
losti, ktorou nás omilostil v svojom milovanom Synovi. 
Evanjelium podľa Jána. (15,9—11.) 

V tom čase povedal Ježiš: Ako mňa miloval Otec, tak aj ja som 
miloval vás. Ostaňte v tejto mojej láske. Ak budete zachovávať 
moje prikázania, ostanete v mojej láske, ako aj ja som zachovával 
prikázania svojho Otca a ostávam v jeho láske. Toto som vám 
povedal, aby moja radosť bola aj vašou radosťou. A aby vaša 
radosť bola úplná. 


Úpenlivé prosby: 

Prikázal si nám, Pane, aby sme ťa milovali nado všetko a svojho 
blížneho ako seba samého. Preto ťa pokorne prosíme, naplň 
naše srdcia vrúcnou láskou, ktorou aj tvoje najsvätejšie Srdce 
k nám horí. Chráň nás pred nenávisťou a závisťou. Prosí me 
ťa vyslyš nás a zmiluj sa. 

Bože, veľa ráz sme ťa prosili, aby sinám odpustil naše hriechy 
a poklesky. A vždy si sa zmiloval nad nami. Aj nám daj dobré 
a milosrdné srdce, aby sme všetky previnenia voči nám dokona- 

le odpustili a so všetkými [uďmi, nakoľko to závisí od nás žili v 
pokoji. Vyslyš nás a zmiluj sa. 


Pričasten: 


Nové prikázanie vám dávam, aby ste sa milovali, ako som vás 
ja miloval. Aleluja. 


PREPUSTENIE NA JEDNOTLIVÉ SVIATKY 


Nový rok — Obrezanie Pána: 
Kristus pravý Boh náš, ktorý na ôsmy deň podľa zákona prijal obriezku... 


Zjavenie Pána (6. 1.) 


Kristus pravý Boh náš, ktorý sa pre naše spasenie Jánom dal pokrstiť 
v Jordáne... | 


Stretnutie Pánovo (2. 2.) 


Kristus pravý Boh náš, ktorý pre naše spasenie spočinul v objatí spravod- 
livého Simeona... 


Zvestovanie Panny Márie (25. 3.) 
Kristus pravý Boh náš, na príhovor prečistej svojej Matky, ktorej svia- 
tok Zvestovania dnes slávnostne oslavujeme... 


Sv. veľkomučeníka Juraja (23. 4.) 

Kristus pravý Boh náš, na príhovor prečistej svojej Matky, svätých 
slávnych a vždy uctievaných apoštolov, svätého veľkomučeníka Juraja, 
ktorého pamiatku dnes slávime... 


Narodenie sv. Jána Krstiteľa (24. 6.) 

Kristus pravý Boh náš, na príhovor prečistej svojej Matky, svätého 
Predchodcu a Krstiteľa Pánovho Jána, ktorého pamiatku narodenia dnes 
oslavujeme... 


Sv. apoštolov Petra a Pavla (29. 6.) 

Kristus pravý Boh náš, na príhovor prečistej svojej Matky, svätých 
hlavnýchapoštolov Petra a Pavla, ktorých pamiatku dnes radostae osla- 
vujeme... 


Sv. Cyrila a Metoda (5. 7.) 

Kristus pravý Boh náš, na prihovor prečistej svojej Matky, svätých 
slávnych a vždy uctievaných apoštolov, svätých slovanských apoštolov 
Cyrila a Metoda, ktorých pamiatku dnes oslavujeme... 

Sv. proroka Eliáša (20. 7.) 

Kristus pravý Boh náš, na príhovor prečistej svojej Matky, svätých 
slávnych a vždy uctievaných apoštolov, svätého slávneho proroka Eliáša 
Tesbana, ktorého pamiatku dnes oslavujme... 


Premenenie Pána (6. 8.) 


Kristus pravý Boh náš, ktorý sa pre naše spasenie premenil na hore 
Tábor a ukázal svojim učeníkom slávu svojho Božstva, na príhovor... 


Uspenie Bohorodičky (15. 8.) 


Kristus pravý Boh náš, na orodovanie prečistej svojej Matky, ktorej 
sviatok usp enia dnes radostne oslavujeme... 


Sťatie hlavy sv. Jána Krstiteľa (29. 8.) 


Kristus pravý Boh náš, na príhovor prečistej svojej Matky, svätého 
Predchodcu a Krstiteľa Pánovho Jána, ktorého pamiatku sťatia čestnej 
hlavy dnes oslavujeme.... 


Narodenie Panny Márie (8. 9.) 

Kristus pravý Boh náš, na príhovor prečistej svojej Matky, ktorej pa- 
miatku narodenia dnes oslavujeme... 

Povýšenie sv. Kríža (14. 9.) 


Kristus pravý Boh náš, na príhovor prečistej svojej Matky, silou čest- 
ného a oživujúcehoKríža, ktorého sviatok povýšenia dnes oslavujeme.... 


Ochrana presvätej Bohorodičky (1. 10.) 


Kristus pravý Boh náš, na príhovor prečistej svojej Matky, ktorej svia- 
tok Ochrany dnes oslavujeme... 


Krista Kráľa (5. nedeľa pred Vianoczmi) 


Kristus pravý Boh náš, ktorý kráľuje v sláve na nebesiach á vládne nad 
celým svetom, na príhovor... 


Sv. archanjela Michala (8. 11.) 


Kristus pravý Boh náš, na príhovor prečistej svojej Matky, svätých 
slávnych a vždy uctievaných apoštolov, svätého archanjela Michala a os- 
tatných beztelesných Mocností, ktorých pamiatku dnes oslavujeme... 


Uvedenie presv. Bohorodičky do chrámu (21. 11.) 

Kristus pravý Boh náš, na príhovor prečistej svojej Matky, ktorej pa- 
miatku uvedenia do chrámu dnes oslavujeme.... 

Sv. Mikuláša (6. 12.) 

Kristus pravý Boh náš, na príhovor prečistej svojej Matky, svätých 
slávnych a vždy uctievaných apoštolov, svätého otca nášho Mikuláša, 
Mir-Likijského divotvorcu, ktorého pamiatku dnes oslavujeme.... 

Nepoškvrnené počatie Panny Márie (8. 12.) 
Kristus pravý Boh náš, na príhovor prečistej svojej Matky, ktorej 
sviatok nepoškvrneného počatia dnes radostne oslavujeme... 


Narodenie Pánovo (25. 12.) 
Kristus pravý Boh náš, ktorý sa pre naše spasenie narodil v maštaľke 
v judskom Betleheme a dal sa uložiť do jasieľ, ná príhovor... 


Druhý deň Vianoc (26. 12.) 

Kristus pravý Boh náš, ktorý sa pre naše spasenie narodil v maštáľke 
v judskom Betleheme a dal sa uložiť do jasieľ, na príhovor pre- 
čistej svojej Matky a jej svätého snúbenca Jozefa, ktorých pamiatku dnes 
oslavujeme 


Sv. prvomučeníka Štefana (27. 12.) 

Kristus pravý Boh náš, ktorý sa pre naše spasenie narodil v maštaľke 
v judskom Betleheme a dal sa uložiť do jasieľ, na príhovor prečistej 
svojej Matky, svätých slávnych a vždy uctievaných apoštolov, svätého 
apoštola a prvomučeníka Štefana, ktorého pamiatku dnes oslavujeme... 


SVIATKY POHYBLIVÉ 


Kvetná nedeľa. 
Kristus pravý Boh náš, ktorý pre naše spasenie sadol na osliatko, vošiel 
do Jeruzalema a židovskými dietkami bol oslavovaný, na príhovor... 


Veľký Štvrtok. 

Kristus pravý Boh náš, ktorý pre svoju veľkú dobrotu v pokore ukázal 
lepšiu cestu umývaním nôh svojim učeníkom a pri poslednej večeri dal 
nám pre naše spasenie jesť svoje Telo a piť svoju Krv, ba aj ukrižovaný bol 
a do hrobu zostúpil, na príhovor... 


Veľký Štvrtok — Strasti. 
Kristus pravý Boh náš, ktorý pre spásu sveta pretrpel opľúvanie, bičova- 
nie, kríž a smrť, na príhovor... 


Veľký Piatok — Kráľovské hodinky — ako na Strastiach. 


Veľký Piatok — večiereň. 

Kristus pravý Boh náš, ktorý pre nás ľudí a pre naše spasenie vytrpel 
strašné muky, životodárny kríž, dobrovoľnú smrť a pochovanie, na prí- 
hovor... 


Veľká Sobota. 
Kristus pravý Boh náš, ktorý pre nás ľudí a pe naše spasenie dobrovoľne 
sa dal s telom uložiť do hrobu a zostúpil do predpeklia, na príhovor... 

Vzluiesenie Pána — Pascha. 


Kristus pravý Boh náš, ktorý skutočne vstal zmftvych, smrťou smrť 
premohol a ležiacim v hroboch život daroval, na príhovor... 


Nedeľa Tomášova. 


Kristus pravý Boh náš, ktorý prišiel k svojim učeníkom zatvoreným 
dverami a pre naše spasenie posilnil Tomášovu vieru, na príhovor... 


Nanebovstúpenie Pána. 


Kristus pravý Boh náš, ktorý v sláve vstúpil na nebesá a zasadol po pravi- 
ci Boha Otca, na príhovor... 


Zoslanie Sv. Ducha. 


Kristus pravý Boh náš, ktorý v podobe ohnivých jazykov zoslal z neba 
svojho presvätého Ducha na svojich svätých učeníkov a Apoštolov, na 


Zaslanie Sv. Ducha, II. deň — sviatok Najsv. Trojice. 

Kristus pravý Boh náš, ktorý pochádza z Boha Otca, z neba zostúpil 
na zem, prijal na seba našu prírodzenosť a posvätil ju, potom zas vstúpil 
na nebesá, zasadol po pravici Otcovej, zoslal svojho božského, svätého, 
jednopodstatného, silného, slávneho a spolujestvujúceho Ducha na svojich 
svätých Ušeníkov a Apoštolov a tým ich osvietil a nimi zas celý svet, 


Sram: Najsy. Eucharistie — Božie Telo (štvrtok po nedeli všetkých sv.) 


Kristus pravý Boh náš, ktorý pre naše spasenie z veľkého svojho milo- 
srdenstva pri poslednej večeri dal nám jesť svoje Telo a piť svoju pravú 
Krv, na príhovor... 


Sviatok Božského Srdca (3. piatok po Sv. Duchu) 
Kristus pravý Boh náš, ktorý na kríži kopijou dal prebodnúť svoje Srdce 
a ukázal nám Jeho horiacu lásku k nám, na príhovor... 


Sviatok utrpenia Bohorodičky — Sedembolestnej P. Márie. 


Kristus pravý Boh náš, na príhovor svojej prečistej, sedembolestnej 
Matky, ktorej sviatok utrpenia dnes oslavujeme... 

